
Mikaelo Bronŝtejn (Tiĥvin) 

MI ESTAS KIEL VI 

(27 demandoj al duonjubileanto, 
aŭ Skizo por membiografio, eble, iam verkota ) 

Io-tio anstataŭ prefaco 

Boris Strugackij, unu el miaj plej ŝatataj homoj, diris, ke la 
verkisto por sia legantaro estas nur la verkoj. Ĉio cetera: 
edziĝoj, infanoj, oflcoj, malsanoj - la privata vivo restu ekster 
publika prezento. Mi opinias, ke tial aperas legendoj, foje 
fiataj, alifoje mokaj por la persono. Se oni ŝatus konstrui ko- 
nojn de la legantoj pri si laŭ sia plaĉo, oni devas mem prizorgi 
almenaŭ parton el tiuj konoj. Do mi agu. 

Miaj legantoj, kiuj ne konas mian vivon, sincere opinias, ke mi 
jam priskribis preskaŭ la tuton en miaj prozaĵoj. La legantaro 
emas identigi min kun kelkaj roluloj, agantaj tie. Miaj parencoj 
kaj amikoj, kiuj mian vivon ja konas diversgrade, foje ne emas 
kredi min pri realeco de multaj eventoj. 

A1 la unuaj mi diru, ke ili bonanime trompas sin mem. Jes, mi 
ofte uzas certajn realaĵojn el mia vivo (lokojn, karakterojn, eto- 
sojn) kiel fonon por la priskribataj eventoj, versimilaj, sed 
grandparte elfantaziitaj. Unusola el miaj libroj - “Legendoj pri 
SEJM” estas pli vereca ol versimila, sed ja ankaŭ tio parte es- 
tas legendoj. 

La duaj sciu, ke mi trompemas ri- 
late al miaj amikoj kaj parencoj nur kiarn mi 
ne volas kaŭzi doloron por ili, do tre malofte. 
Mia rakonto estu konstruita intervjue: dum 
miaj publikaj prezentadoj mi ricevis aron da 
demandoj diversnivele prudentaj. Mi provu 
respondi ĉi-sube. 

7. Vi kantas: “Laŭpense - rus\ laŭmense - 
judo , kaj laŭanime - ukraino... ” Kion tio 
signifaspor vi mem? 

La 38-jara diferenco laŭaĝa inter miaj paĉjo 
kaj panjo ne rompas la fakton, ke mi estis 
produktita ĝuste de tiu paro en 1949, en la 
ukraina urbeto Proskuriv. Post kvin jaroj 
okazis la 300-jariĝo de la fama kontrakto inter 

la ukrainia hetmano Bogdan Ĥmelnickij kaj la rusa caro Aleksej Miĥajloviĉ 
Romanov pri aliĝo de Ukrainio al la Moskva carlando. Inter kelkaj stultaĵoj, 
faritaj en 1954 de tiama reganto Ĥruŝĉov, estis ankaŭ ŝanĝo de la nomo de 
mia naskiĝurbo al Ĥmelnickij. 

Denaske mi estis devigita paroli tri kaj duonan lingvojn. Ne nur mi - ĉiuj 
infanoj de la kvartalo, kie depost la Dua mondmilito en mizeraj dometoj lo- 
ĝis mur-al-mure rusaj, ukrainaj kaj hebreaj familioj. Najbaris ankaŭ du po- 
laj, pro tio mi mencias plian lingvo-duonon. Mian hejman uzon de la jida 
ĉesigis la forpaso de mia patro; tiutempe mi aĝis dek kvin jarojn. Elekto de 
mia ĉeflingvo okazis preter mia volo: en la urbo, kie funkciis dek kvar rus- 
lingvaj mezlernejoj kaj nur du ukrainlingvaj, mia panjo pro ia stranga 
kaprico aligis min ĝuste al la ukrainlingva. Tio signifas, ke ĉiujn studobjek- 
tojn oni instruis en la ukraina, sed la rusa estis fremdlingvo, por kiu ni havis 
kvar lemohorojn semajne. Mi forlasis Ukrainion en 1968, pli ol kvardek 
jarojn mi loĝas en Rusio, sed mia posedo de la ukraina, inkluzive konon de 
la klasika ukraina literaturo, restas sur tre bona nivelo. En la lastaj jaroj 
certa okazo revenigis min al la jida lingvo: mi akceptis mendon de elstara 
pola samideano Tomasz Chmielik - esperantigi klezmerajn kantojn de 
Mordeĥaj Gebirtig, do venis bezono refreŝigi miajn lingvokonojn, kaj mi 
faris tion. 

Konklude: mi opinias, ke la tri lingvoj kaj la kulturoj, bazantaj sin sur tiuj, 
estas miaj denaskaj lingvoj kaj kulturoj. Pro tio ankaŭ ĉe mia traduka la- 
boro mi ŝatus prezenti al Esperantujo ĉiujn miajn kulturojn; kelkajn projek- 
tojn ĉi direktajn mi jam efektivigis. 

2 . Kiam al tiuj tri lingvoj aliĝis Esperanto? 

Samkiel pli ol mil infanoj mi venis en la urban Palacon de Junpioniroj en la 
sama jaro, kiam mi venis en mezlemejon. Mia unua okupo tie estis arta se- 
gado kaj pupfarado en 
rondeto, nomata “Lertaj 
manoj”. Mi nenion sciis 
pri Esperanto, sed 
kolektadis poŝtmarkojn, 
do en 1961 en la sama 
palaco mi trovis Klubon 
de intemacia amikeco, 
kie, onidire, per kore- 
spondado kun ekster- 
lando eblis ricevi poŝt- 
markojn interŝanĝe. Tiel 

mi konatiĝis kun la In- A.B.Rogov 

straisto, kun Andrej Borisoviĉ Rogov. Vere elstara persono, sed mi ne 
multe dira pri li ĉi tie, referencante al miaj “Legendoj pri SEJM”, kie mi 
rakontis pri li pli-malpli detale. Gravas ĉi tie, ke estis li, kiu malkovris por 
mi Esperanton kiel vivdirekton, do la kolektado de poŝtmarkoj iel per si 
mem foriris el mia vivo, sed Esperanto restis por ĉiam, efektive iĝinte mia 
kvara lingvo. Kaj mia kvara kulturo, certe. 

3. “Ni ĉiuj iam ion studis...”Supozeble, la verkado en Esperanto ne 
estas viaprofesia okupo. Kio do? 

Mia panjo ne laboris pro malsano, do la sola enspezo por la familio estis la 
pensio de la paĉjo. Tial post lia forpaso mi ĉesis pensi pri studentiĝo en 
normala taga altlernejo. Ricevinte atestilon de la mezlernejo en la aĝo 16 
jaroj, mi eklaboris en loka transformatora uzino kaj studentiĝis en elek- 
tronika fako de la funkciinta en Ĥmelnickij vespera filio de Lvova Politek- 

nika instituto. Dum du jaroj 
mi ŝanĝis kelkajn labor- 
lokojn pro diversaj kaŭzoj, 
unu el kiuj estis Esperanto. 
Pri tiu mi rakontu pli detale. 
En 1966 mi jam estis vizit- 
inta du BET-ojn, helpadis 
mian Instraiston en la kursoj 
por komencantoj, ion 
tradukis kaj iom aktivis en 
la naskiĝanta SEJM. Pro tio, 
ricevinte proponon de la In- 
struisto iri kun li al E- 
renkontiĝo en Kievo, mi vo- 
lonte konsentis. Sed la aranĝo estis okazonta dum la novembraj festotagoj, 
kiam mi, juna seraristo, laŭordone devus marŝi kun ĉiuj kolegoj, tenante 
enmane portreton de iu gvidoro, flagon aŭ afiŝon. Mi dira, ke poste mi 
kelkfoje plenumis tiun devon, ĉiufoje ricevante por portado la saman slo- 
ganon: “Liberon al la malliberaloj de la imperiismo!” Sed en tiu fojo la In- 
straisto per zorgoj de kieva esperantisto Jaroslav Matvijiŝin, aspiranto de la 
Sciensa Akademio, ricevis invitleteron de la Akademio, kie estis menciita 
ankaŭ mia nomo. Kun tiu letero mi iris al la metiejestro kaj petis liberigi 
min de la festa marŝado. Li indigniĝis: “Nazmukulo! Sed jam la Akademio 
lin vokas!”, tamen liberigis - por tri tagoj. La aranĝo en Kievo pasis brile, 
mi eĉ kantis tie, la unuan fojon en mia vivo mi kantis sur podio de iu kafejo 
en Esperanto por cento da homoj!.. Sed ni ne prizorgis la reirajn biletojn, 
kaj, pro manko de tiuj por la bezonata tago, foriris hejmen unu tagon poste. 

Ho, la metiejestro surscenigis neimageblan skandalon, prezentante min kiel 
fian, orgojlan famientulon kaj pigmlon! Mi estis senigita je mia kontentige 
salajrata laborista posteno kaj sendita deĵori ĉe iu fomego kontraŭ mini- 
muma salajro. Post monato mi lasis tiun laboron, iĝinte lemanto de beton- 
faristo... 

4. Eblas diri do , ke Esperanto certagrade rompis vian karieron... Ĉu 

nur tiun fojon? 

Be, mi ne dims, ke estis rompo de la kariero, kontraŭe, tiu okazo helpis min 
de unu flanko konvinkiĝi, ke mia ĉefokupo estas Esperanto, kaj de la alia - 
neniam akcepti perdon de laborloko kiel tragedion. Sed, efektive, E-okupoj 
kelkfoje stumbligis min ĉe miaj oficoj eĉ pli ol mia judeco. Malnova ŝerco: 
Negro gitarludas en metro, kantante en la jida lingvo, kaj iu preterpasanto 
diras al amiko: “Ne sufiĉas por li esti nigrulo...” 

5. Vi diris , ke sanĝis kelkajn laborlokojn... 

Jes, sekvis kelkaj aliaj laborlokoj, sed intertempe mi konstatis, ke normalaj 
tagaj studentoj povas gajni per diversaj vesperaj kaj someraj laboretoj eĉ pli 
ol mi gajnis per laciga tuttaga laboro, turmentante min ankaŭ per ne malpli 
lacigaj vesperaj studoj pri mia onta profesio. Pro tio mi decidis transiri al 
normalaj tagaj studoj. La decido fortiĝis, ĉar nian urban filion oni rearanĝis 
al memstara Instituto pri Ĉiutagaj Servoj kun fakoj pri tajlorado, ŝufarado 
ks. Sed min ne interesis tiuj profesioj, do mi foriris kaj ekde la aŭtuno 1968 
iĝis studento de Politeknika Instituto en Tula. Ĉio ĉi post kvar jaroj kaŭzis 
ege strangan formulon en mia inĝeniera diplomo, mi citu: “... en 1966 stu- 
dentiĝis en Ĥmelnicka teknologia Instituto pri Ĉiutagaj Servoj kaj en 1972 
diplomiĝis en la fakultato pri teknika cibemetiko de Tula Politeknika insti- 
tuto, ricevinte 
profesion - 
mineja in- 

ĝeniero- 

elektristo”. Ĉu 
vi ĉion kom- 
prenis? Ne? 

Ankaŭ miaj 
postaj oficigan- 
toj ne kom- 
prenis, kaj tio 
kelkfoje kaŭzis 
diskutojn ne tre 
agrablajn por mi, 



SEJM-estraro en 1971 

ĉar mi devis ĉiufoje detale klarigi la kaŭzon de tiu formulo. 

Cetere, en Tula Politekniko funkciis ankaŭ fakultato de sociaj profesioj, al 
kiu mi aliĝis tuj, veninte al mia nova studloko. Post du jaroj mi ricevis dip- 
lomon de ĵurnalisto kaj oficon de eksteretata raportisto en la regiona junu- 
lara ĵurnalo “Molodoj kommunar” (Juna komunano). Restante studento pri 
elektro, mi ne povis plentempe dediĉi min al verkado de artikoloj, tamen mi 
faris multajn, ĉar la honorarioj, tiutempe solidaj, estis grava aldono al mia 
studenta stipendio. Unu el miaj grandaj artikoloj pri problemoj de studenta 
grupo eĉ ricevis premion de Tula Komsomolo. 

Duonjaron antaŭ mia diplomiĝo kiel inĝeniero mi ricevis proponon pri 
enetata oficado de la sama ĵumalo. Sed, finkonsciinte al tiu momento, ke 
teda raportado pri komsomolaj konferencoj ks ne estas tio, kion mi ŝatus 
fari konstante, mi rezignis, kaj post la 
diplomiĝo mi neniam laboris kiel pro- 
fesiaĵumalisto. Mi elektis elektron. 

Ĉi tie mi dim krome, ke dum mia stu- 
dado mi konatiĝis kun kelkaj seriozaj 
kaj gravpostenaj kontraŭuloj de Espe- 
ranto. Ĉiu el ili laŭ siaj povoj bremsis 
aktivecojn de nia studenta E-klubo, 
forĵetadis miajn priesperantajn artiko- 
lojn el jam prespretaj ĵurnaloj, 
malpermesis inviton de priaj prele- 
gantoj ktp. Sed mi estis bona studento 
en mia fakultato, kaj la klubo efek- 
tivigis videble utilan internacian edu- 
kadon, do gravajn damaĝojn mi suk- 
cesis eviti. 

6. Ĉu elektro iĝis via posta salajrata okupo por la tuta vivo? 

Ne. Sed ja grandparte. Post la diplomiĝo ekde 1972 ĝis 1982 mi oficis kiel 
inĝeniero pri elektro en la filio de leningrada granduzino Kirovskij en 
Tiĥvin. Poste mi venis al mia laŭdiploma profesio: en la karbominejo 
“Komsomolskaja”, en la urbo Vorkuta mi laboris en diversaj inĝenieraj 
postenoj, ligitaj kun elektro. Ekde 1990 ĝis 1994, reveninte al Tiĥvin, mi 
estis ĉefelektristo de plastvara uzino. Do sume dum 22 jaroj elektro estis 
mia ĉefokupo. En 1994 mi iĝis direktoro de la sama plastvara uzino kaj 
dum la lastaj dudek jaroj direktoris sinsekve en kelkaj firmaoj, ricevante 
tamen pro ekstra prizorgo de elektro-aferoj certan kromsalajron. Nun per 
mia pano min provizas direktorado en negranda arbarsega entrepreno. 



en Vorkuta 

7. Sed Esperanto? 

Mi kuraĝe asertas, ke vivteni sin per Esperanto-okupoj povas (aŭ scipovas) 
nemultaj homoj en la mondo, kaj mi ne apartenas al tiuj. Memkompreneble, 
mi ricevas honorariojn pro miaj libroj kaj KD-oj, sed tio estas ne pli ol kvin 
procentoj de miaj enspezoj. Poŝmono, kiun mi foj-de-foje ricevas dum miaj 
prelegvojaĝoj, sufiĉas por aĉeti suvenirojn kaj donacetojn, kiujn mi portas 
al miaj amikoj el la samaj vojaĝoj. Cetere, estis unu okazo, kiam Esperanto 
grave subtenis min kaj mian familion. En 1993, dum kelkaj monatoj re- 
stanta sen salajro (multaj tiam same fartis en Rusio), mi ricevis inviton por 
la unua granda prelegvojaĝo en Francio. Ŝparante la poŝmonon kaj ven- 
dante en la vizitataj E-kluboj miajn librojn kaj KD-ojn, mi revenis hejmen 
kun sumo, kiu fakte helpis la familion elvivi. 

8. Cu estis granda la familio? 

Ne. La panjo, kiu vivis kun mi dum la lastaj jaroj de sia vivo, tiutempe jam 
estis forpasinta. Restis la edzino 
kaj la filo, kiu tiam estis mezlerne- 
jano. Nun li loĝas kaj laboras en 
Peterburgo. 

9. Ĉu viaj familianoj posedas 
Esperanton? 

Certanivele jes. La edzino Tatjana 
estis mia kursanino, kiam mi in- 
struis la lingvon en Tula Politek- 
nika Instituto. Mia filo Marko 
lernis Esperanton memstare kun 
mia ioma helpo. Ambaŭ parto- 
prenis kun mi kelkajn gravajn E-aranĝojn; en UK en Tampereo (1995) la 
edzino eĉ gvidis kurson pri makramo (nodplektado), vizititan de ĉ. 20 di- 
verslandaj esperantistinoj. 

10. Ĉu en viaj prielektraj oficoj vi havis malagrablaĵojn pro Espe- 
ranto? 

Jes, kelkfoje. En ĉiuj miaj oficoj miaj ĉefaj gvidantoj estis kontentaj pri mia 
laboro, kaj Esperanto ne malhelpis min plenumi miajn oficajn devojn sen- 
riproĉe. Sed krom la ĉefaj gvidantoj estis apudaj. Ekzemple, en Vorkuta la 
direktoro de la minejo, kie mi gvidis elektristan skipon, estis mia bona 
amiko, sed la ĉefinĝeniero ne tre ŝatis min. En 1987 mi organizis E-kurson 
en la loka kulturdomo, do tiu ĉefinĝeniero aperte diris, ke Esperanto kaj 
gvida laboro estas nekunigeblaj. Mi fajfis pri tio, sed kiam ektemis pri 
altigo de mia rango de kapitana al majora (en la ministerio pri karba indus- 

trio la etata sistemo 
estis duonmilitista, 
samkiel ĉe la fervo- 
joj), li kaŝe malre- 
komendis al la su- 
pera estro fari tion, 
kaj mi restis kapi- 
tano. Tio tamen ne 
tro ofendis min. 

11. Dum jarde- 
koj vi direktoras , 
do estas gvidanto jubileo de S.N.Podkaminer en 1981 

de kolektivoj. Kial vi ne okupiĝas pri gvida kaj organiza laboro en E- 
movado? 

En juna aĝo mi partoprenis tiujn laborojn, aktivante en la gvidorganoj de 
SEJM kaj partoprenante en organizo de kelkaj amasaj aranĝoj, i.a. de 
SEJT-18 en 1976 apud Tiĥvin. Refoje mi referencu al “Legendoj pri 
SEJM” - tie estas ĉapitro pri la afero. Nun, dediĉante plejparton el miaj lib- 
eraj horoj al verkado kaj traduka laboro, mi simple havas nek tempon nek 
emon por labori en iaj gvidorganoj. Ŝajne, eĉ sen tiu laboro mi rajtas opinii 
min aktiva esperantisto, ĉu ne? 

Cetere, mi estas konvinkita, ke agado en ajnaj gvidorganoj estas ne mia af- 
ero. Oni ofte svatas min iĝi deputito en tiu aŭ alia nivelo de lokaj konsilioj 
- urba, regiona... Mi ĉiam respondas, ke en la politika historio de Rusio 
jam estis unu gvida Bronŝtejn (Trockij - La red .), kaj tio plene sufiĉas al- 
menaŭ por unu jarcento. 




12. Sed ankaŭ nun vi organizas amasajn aranĝojn por esperantistoj. 

Cu oni nomu tion speciala hobio? 

Oni rajtas nomi tion 
mia hobio diference de 
la verkado-tradukado, 
pri kiu mi okupiĝas se- 
rioze tri-kvar horojn 
preskaŭ ĉiutage. Sed 
organizo de amasa 
aranĝo estas ne solula, 
sed teama laboro. Mi 
ŝatas esti ano de la- 
borema amika teamo 

(ne gravas ĉu kiel gvidanto, aŭ 
kiel respondeculo pri iu parto 
de la programo), kiu preparas 
feston por Esperantujo. Ja 
bone organizita renkontiĝo es- 
tas vera festo, ĉu ne? En 
Tiĥvin mi havas tian teamon, 
kaj, miaopinie, ni ne devas 
honti pri OkSEJT (1999), RET 
(2004), REK-EoLA (2007) 
nek pri du TEMoj (2009 kaj 
2014). Similan teamon de komprenemaj samideanoj (en la senco kaj esper- 
antista, kaj ĝuste organiza) mi trovis en la jarŝanĝaj Internaciaj Festivaloj 
de Hans-Dieter Platz, la ĉeforganizanto. Tie mi dum dek kvar jarŝanĝoj pri- 
zorgas parton de la programo. Alia situacio estis en Universalaj Kongresoj, 
kien nome de UEA mi estis kelkfoje invitita por koordini la Artan Pro- 
gramon (Tampereo-1995) aŭ la Intemacian Vesperon, aŭ ion similan (Vi- 
eno-1992, Tel-Avivo-2000, Bjalistoko-2009). Bedaŭrinde, tie mankas 
komprenemo kaj interhelpo en la organiza teamo, kaŭze de tio UK estas ne 
unueca aranĝo, sed aro de apartaj sendependaj programeroj pli aŭ malpli 
bonaj... 

13. Do vi iom malŝatas UEA - kial? 

Estas miskonkludo. Mi ŝatas Universalan Esperanto-Asocion, kiel keman 
organizaĵon de nia Movado. Mi vidas ĝiajn funkciojn en kunordigo de 
eventoj en la tutmonda Esperantujo, en reprezentado de ni, esperantistoj, ĉe 
la eksteraj organizaĵoj - ĝis la plej alta mond- 
nivelo, en genero de novaj ideoj por evoluigo 
de la Movado ktp. La membrokarton de UEA 
mi ricevis en 1976 dank’ al asisto de Boris 
Kolker pere de la fondaĵo Canuto, do dum 38 
jaroj mi restadas fidela membro de tiu estimata 
asocio. Alia afero - la gvidantoj. Mi estimas la 
nunan gvidteamon de UEA, sed kun nostalgia 
bedaŭro mi rememoras la tempojn, kiam tie es- 
tis Humphrey Tonkin, Simo Milojeviĉ, Nikola 
Raŝiĉ... 

14. Vi estis fondinto de kelkaj esperantistaj 
kluboj... 

Tiu aserto taŭgas ne por ĉiuj okazoj en mia 








vivo. Mi konsentu, ke per mia eka ideo kaj laboro estis fondita la junulara 
klubo “Velo” en Hmelnickij, la klubo en Tula Politeknika Instituto, kaj 
lemejana klubeto “Lampiro” en Tihvin. Mi ne kuraĝus ekagi en la urba 
skalo en Tiĥvin, se ne apems du brilaj aktivuloj - Aleksandro Kogan kaj 
Vladimir Gakalenko. Aleksandro fakte faris por la fondo de la urba klubo 
en Tiĥvin pli multe ol mi. En Vorkuta la klubon fondis tute ne mi, sed mia 
lemantino Julia Dmitrievskaja. Ĉiuj menciitaj kluboj, krom la Tiĥvina, ne 
plu funkcias pro diversaj kaŭzoj, kaj mi preferas opinii min nur instmisto, 
ĉiufoje preparinta homan bazon por apero de la organizita movado surloke. 
Se ĝi aperis kaj vivas - bone. Se ĝi malaperis, mi kontentas, ke miaj lernin- 
toj tamen plu aktive uzas la lingvon por siaj bezonoj. 

15. Ĉu ankaŭ nun vi instruas? 

Jes ja. Domaĝe, sed multaj tiĥvinanoj emas forlasi la urbon diverskaŭze. En 
la pratempo instmis Volodja Gakalenko, Saŝa Kogan - la unua forpasis, la 
dua elmigris. Ho, eĉ antaŭ kelkaj jaroj ni havis tri instmantojn en la klubo: 
Viktoro Kandalinskij, Zoja Kaĉalova, Julinka Litvinova. Ili ĉiuj forlasis la 
urbon... 

La 29-an de septembro mi komencis novan kurson por ok komencantoj. 
Kun espero, ke iuj el ili restos en la klubo. 



16. Kiam vi komencis verki en Esperanto? 

Preskaŭ tuj post la eklerno. Infanaĝe mi faradis provojn versi en la msa kaj 
la ukraina, do kial mi ne provu ankaŭ en Esperanto? Dek du jarojn mi havis 
tiam, en 1961, do rezultis io-tio: “ Smeralda stelo nia, vi por ni brilas hele, 
kaj lingvon Esperanto ni lernas tre fidele ...”. Aŭ ia simila stultaĵo, mi ne 
plu memoras. Sed estis grave, ke la Instmisto aprobis miajn provojn - 
ankaŭ pri la unuaj tradukoj de miaj ŝatataj kantoj. Unu tradukon li eĉ sendis 
al fama E-poeto Ben- 
cion Berin en Vilnius, 
kaj mi ricevis de tiu 
kvarpaĝan detalan 

analizon pri mia 
fuŝlaboro - kun ap- 
robo kaj kritiko, 

tamen ja kun kuraĝigo 
por pliaj provoj. Vere 
estis bona leciono por 
mi kaj bona instigo. 

Tiom bona, ke kvin 
jarojn poste, en 1966, 

mia aroganteco atingis necesan nivelon por la decido eldoni literaturan re- 
vueton kun romantika nomo “Velo”. Dum tri postaj jaroj mi okupiĝis pri 
tio, dissendante dek kvin tajpitajn ekzemplerojn al kelkaj E-kluboj. Ene de 
tiu periodo mi ricevis utilajn lecionojn, eĉ se epizodajn, de veraj spertuloj: 
Konstantin Gusev, Jefim Zajdman, Danielo Kolker, Vitas Ŝilas, - kiujn mi 
akceptis kun atento, estimo kaj danko. 

1 7. Vi gvidis kursojn pri tradukarto en diversaj renkontiĝoj esper- 
antistaj . Ĉu viposedas specialan kleron por tio? 

Mi aŭdis diraĵon, ke en la Literatura Instituto oni ricevas diplomon de pro- 
fesia verkisto... Mi ne havas tiun. Pro tio mi gvidis ne kursojn, sed semi- 
nariojn aŭ studiojn, se vi volas. Por esti bona tradukisto oni bezonas inter- 
nan senton pri ambaŭ lingvoj, certan kulturan nivelon kaj ĉevalan laborka- 
pablon. Ĉio cetera venas kiel sperto. Mi havas certan kvanton da tiu kaj 
volas faciligi memedukiĝon de komencantaj tradukistoj, transdonante ĝin al 
ili. Memedukiĝon, mi diris, jes. Krom skrupula elektado de taŭgaj vortoj 
kaj nocioj oni, certe, devas ion lemi de la spertuloj mondkonataj. Mi opin- 
ias ke tre utila por mi estis memstara kaj libervola studlegado de la teoriaj 
verkoj pri tradukarto de Jiri Levy, Komej Ĉukovskij, Jefim Etkind, Nora 
Gal kaj aliaj majstroj. 

18. Kiom da libroj viproduktis ĝis nun? 

Mi ne produktas librojn. Ĉiu libro estas produktaĵo de teamo, kiun eniras 
desegnistoj, redaktoroj, provlegantoj, presejistoj... kaj mi, kiel aŭtoro aŭ 
tradukinto de la teksto. Pri la kvanto - mi ne scias, kiel oni kalkulas... ĉu 
reviziita reeldono estas la sama libro? Mi povas diri, ke mia unua libreto 

“Cirko de animaloj” aperis en 1963, do 
mi aĝis tiam 14 jarojn. La ideo estis de 
mia Instmisto Andreo Rogov: li proponis 
ke mi fam versaĵetojn por ĉiu bildo el 
tiama porinfana bildserio. Mi faris. La li- 
breto centekzemplere fote eldoniĝis en 
Moskvo dank’ al Aron Zisman, kaj mian 
unuan honorarion mi elspezis por vojaĝo 
al BET. Cetere, ĝuste por tio la libro estis 
eldonita. 

Ankaŭ la duan libron mi memoras. Ĝi 
aperis en Ufa, en 1980 kun la nomo 
“Kantoj de Mikaelo Bronŝtejn”. Boris 
Kolker iniciatis tion. 

Sed ekde la 1992-a eldoniĝis kelkdeko, 

plejparte ĉe “Impeto” en 
Moskvo. Interalie, sep poemaroj 
(kvin en Esperanto kaj du en la 
rusa), tri romanoj k.a. La plej 
populara el inter miaj libroj es- 
tas, certe, “Mamutido Miĉjo”. 

Tiu fabeleto por komencantoj 
eldoniĝis trifoje, kaj nun estas 
planata la kvara eldono. Dank’ 
al la instruvojaĝoj de miaj bonaj 
amikinoj Tatjana Loskutova kaj 
Grazina Opulskiene la libreton 
oni legas en Albanio, Aŭstralio, Novzelando, Indonezio... 

Mi estas tre kontenta pro la kunlaboro kun “Impeto”, kaj mi esperas ke la 
kontento estas reciproka. 

19. Neevitebla demando: kion vi verkas nun? 

Ci-jare finfine mi trovis la internan forton por reveni al la romano, kiun mi 
ekverkis antaŭ ses jaroj. La periodo dudekjara inter 1918 kaj 1938 kun la 
amasa E-movado sovetia, bruske pereinta en la diabla kaldrono de la 
Granda Purigo, delonge interesis min. Mi havis bonŝancon paroli kun mul- 
taj esperantistoj transvivintaj tiun epokon - Ints Ĉaĉe, Elio Kiseljov, Sam- 
son Kletenik, Fjodor Kulagin, Antanas Poŝka kaj multaj aliaj. Mi trovis kaj 
akumulis ege raran gazetkolekton tiutempan. Sed mankis la intema forto, 
do la verkoprovoj iris en mian tirkeston por longe. Dum tiuj ses jaroj mi 
verkis “Urbon Goblinsk” kaj multon alian... 

Nun estas verkitaj tri el sep planitaj partoj; mi esperas, ke la akirita intema 
forto sufiĉos por la finverko - se ne en la kuranta jaro, do nepre en 2015. 

20. Via aktiva prelegvojaĝado ankaŭ malhelpas , ĉu ne? Tamen , kiel vi 

venis al tiu okupo? 

Vidu, en la sovetia tempo 
mi estis t.n. “nevijezdnoj” 

(“neelvetura”) - neniam 
oni permesis mian eliron el 
la lando, krom la vojaĝo al 
UK en Varna (1978) kiam 
la fama aŭtoritato Semjon 
Podkaminer sukcesis tra- 
bati la permeson por mi. 

En 1991 mi la unuan fojon 

iris okcidenten - en Francion tutfamilie. Nin afable invitis Esperanto- 
amikino de mia edzino. Absolute hazarde dum tiu vojaĝo mi trafis al la 
Kultura Esperanto-Festivalo en Parizo. La programo de la festivalo estis 
plenplena, sed dank’ al interveno de Ĵak Le Puil oni permesis al mi prezenti 
tri kantojn. Post la prezentado s-ino Claude Nourmont tuj proponis al mi 
viziti koncerte kelkajn francajn E-klubojn, sed mi ne povis lasi la familion, 
kaj ni revenis hejmen. La turneo en Francio okazis du jarojn poste, en 1993 
kun 21 urboj vizititaj. Ĝi estis mia unua tumeo. Sekvis multaj aliaj, ĉar ne 
mankis la invitoj. La turneoj okazis preskaŭ en ĉiuj eŭropaj landoj, ankaŭ 
en Usono. 

Je la fino de 2012 mi komprenis, ke la vagado tra la mondo kun valizo kaj 
gitaro iĝis tro laciga por mi. Sekve aperis decido fini la turnean agadon tie, 
kie mi ĝin komencis, - en Francio. Des pli, ke antaŭ dek jaroj, dum mia dua 
granda turneo tie, la francoj demandis, kiam mi revenos, kaj mi promesis 
reveni post dek jaroj. En januaro 2013 okazis la turneo kun 18 vizititaj ur- 
boj, kaj mi deklaris publike, ke mia turneado venis al la fino. La francoj 
tamen demandis, ĉu mi ŝatus fari escepton por Francio - post dek jaroj. 
Kial ne? - mi respondis. Se en 2023 mi estos viva, pli-malpli sana kaj ka- 
pabla moviĝi sen helpo de aliaj - kial ne? 

Do. Mi ne turneas jam preskaŭ du jarojn. Dum la antaŭaj dudek mi estis el- 
spezanta por la turneoj mian ĉiujaran feritempon - ja mi plu oficas. Sed la 
espero, ke nun mi havos normalan feriadon kun ĉemara kuŝado ventr-al- 
sune, ne efektiviĝis. Anstataŭ la invitoj tumei komencis alveni amase kaj 
atake multnombraj invitoj prelegi kaj kanti en diversaj E-aranĝoj. Ne, ne 
tiel - ili venadis ankaŭ antaŭe, sed pro la tumeoj mi ne havis tempon por 
ili. Nun la tempon mi ekhavis, kaj la invitoj venis de homoj, alte estimataj 
de mi, nerifuzeblaj. Ve, anstataŭ unu aŭ du tumeoj aperis do por ĉiu jaro 
kvin - ses aranĝoj por viziti. Tia sorto... 

21. Sed ni tute ne parolis 

pri viaj kantoj... 

Kial ni parolu pri ili? Ili vivas 
sian vivon, kelkajn eĉ ŝatas 
kanti la verda popolo, kaj tio, 
verdire, donas al mi specialan 
fieron. 

La demandojn kolektis kaj 
respondis Mikaelo Bronŝtejn , 
septembro 2014 

LA AŬTUNA LINGVOTREJNADO EN JEKATERINBURG 

La 1-an - 4-an de novembro 2014 en Jekaterinburg pasis la Aŭtuna 
lingvotrejnado. Ideo pri ĝi aperis ankoraŭ printempe, dum EsPrimo-10, kaj 
plifirmiĝis somere, kiam mi partoprenis SES-on en Apudmoskvo. Tiu tre- 
jnado ŝajnis al mi tre grava kaj por novuloj, ĉar ĝi povus helpi al ili pli 
libere ekparoli Esperante, kaj por jam malnovaj esperantistoj, kiuj povus 
malkovri novajn lingvajn tavolojn de Esperanto, pli profunde koncepti ĝin. 

Mia porviva moto estas “Ne sufiĉas voli, necesas agi!” - tial mi komen- 
cis paŝon post paŝo realigi la ideon, tre zorgeme elektante la organizan tea- 
mon, ĉar mi opinias, ke teamo estas bazo por ajna sukcesa aranĝo. Ĝin 
eniris spertaj kaj agemaj personoj de nia regiona Esperantujo: Vladimir 
Opletajev, Aleksandr Osincev, Oljga Ŝiljajeva, Roman Jefremov, Pavel Ve- 
selov, tial facile naskiĝis brilaj pensoj por la programo de la trejnado kaj al- 
logaj programeroj, 
kaj flne rezultis utila, 
tute ne enua, vivplena 
aranĝo. 

En la centro de la 
scenaro kompreneble 
estis la praktika 
lingva ekzercado, kiu 
okazis en la A-nivela 
kaj B-nivela grupoj. 

La unuan gvidis 
Aleksandr Osincev, 
esperantisto kun 
senlima homa fascino, tre elpensema, vigla kaj komunikiĝema. En lia grupo 
estis 10 lernantoj, plejparte tiuj estis novuloj. La duan grupon kun 9 parto- 
prenintoj gvidis Vladimir Opletajev, granda entuziasmulo de instruado kaj 
klerigado en nia regiona E-movado; por mi persone li estas modelo de in- 
struisto, kaj mi plezure ion lemas de li. La celoj de la proponitaj kursoj 
kompreneble diferenciĝis: la tasko de la A-nivela kurso estis paroligi freŝ- 
bakitajn esperantistojn, dum la B-nivela kurso oni havis la ŝancon pli pro- 
fundiĝi en apartajn gramatikajn kaj leksikajn temojn de la lingvo, klarigi 
por si iujn nuancojn kaj detalojn de la lingvouzado. Ambaŭ kursgvidantoj 
preparis kaj gvidis tre interesajn lecionojn por kiuj estis akumulita varia 
materialo. Ili lerte uzis diversajn formojn de ekzercado, kio absolute ne 
lacigis la kursanojn kaj ebligis ĉiam reteni ties atenton. Ĉiuj vizitintoj de la 
A- kaj B- nivelaj kursoj ricevis la certigilojn de partoprenintoj de la Aŭtuna 
lingvotrejnado. Krom la kursanoj kaj la organizantoj estis ankaŭ sep diver- 

surbaj gastoj, kiuj sen 
enmiksiĝo observis la 
ekzercadon defianke 
kaj povis partopreni 
kulturklerigan pro- 
gramaron. Entute la 
trej nadon partoprenis 
32 personoj el 10 urboj 
de Rusio. Krom la spe- 
cialaj instruhoroj en la 
programo multis diver- 
saj lingvaj kaj distraj 
societaj ludoj, kiuj ankaŭ helpis evoluigi la parolkapablojn. Roman Jefre- 
mov el la urbo Glazov proponis por ĉiuj partoprenantoj plurajn atentokap- 
tajn, viglajn ludojn, kiujn li brile gvidis: “brajn-ringo”, “pentristoj”, “me- 
tiejo pri goo” k.t.p. Oljga Ŝiljajeva, aktivulino de TEJO, ofertis por la pro- 
gramo interesajn klerigajn programerojn: TEJO-horo, prezentado de la re- 
vuo “Kontakto”, rakontoj pri la latinamerikaj vojaĝoj al la 99-a UK en 
Bonaero kaj la 70-a IJK en Fortalezo. 

Ankaŭ dum la vesperoj ni havis riĉan kaj interesan programon, kiun 
multaj kunorganizis, kaj ĉiuj partoprenis belajn amikan kaj poezian ves- 
perojn, feston de la aŭtunaj naskiĝintoj, programeron, kiu nomiĝis “Histo- 
rioj pri feliĉoj”, diskutrondon pri la kantado “Kial ni kantas?”. Sed tre 
gravas, ke dum la tuta programo ni praktikis Esperanton per diversaj meto- 
doj: ekzercado kun la kursgvidantoj, priskribado de bildoj, prezentado de 
rolludoj, deklamado kaj teatra improvizado, elpensado de historioj, aŭskul- 
tado de tekstoj, partopreno en multaj diversaj ludoj, kantado. Kaj mi es- 
peras, ke nia ĉeesto en la komuna spaco estis ne simple ripozo kaj distro, 
sed ni foriris post la trejnado kun pozitivaj ŝanĝoj en nia lingvoposedo. 

Tiuspeca aranĝo 
por nia regiona E- 
agado estis la unua 
provo, eksperimento. 
Mi opinias, ke entute 
ni havis bonan star- 
ton, okaziginte sukce- 
san E-trejnadon, 
kvankam mi persone 
dum la organizado 
havis ankaŭ iujn sen- 

reviĝojn. Ekzemple 
mi atendis, ke en 
multaj niaregionaj 
urboj okazos aŭtunaj 
E-kursoj kaj la kurs- 
finintoj multnombre 
partoprenos la tre- 
jnadon. Sed tiuj be- 
daŭrinde ne tre mul- 
tis. Tamen min tre 
ĝojigis, ke aktive 
partoprenis en la 
aranĝo moskva E- 
grupeto. Ekdekomence la iniciaton serioze subtenis Irina Gonĉarova, 
aliĝinte kiel unu el la unuaj kaj tre atentis nian provon. Ŝi venigis trikapan 
grupeton de siaj lernantoj, freŝfinintojn de la E-kurso “Faru la rondon”, tre 
simpatiajn, aktive evoluantajn en Esperanto gejunulojn, kun kiuj ni volonte 
amikiĝis. “Ni ankoraŭ venos al vi!” - diris Karter (Aleksandr Basov) - kaj 
tio estis la plej bona komento al la okazinta evento. 

Sed ja tre gravas perspektivoj de la projekto: estus certe bone, ke ĝi ne 
finiĝu per unu provo, male - tre bezonatas, laŭ mi, ke ĝi okazu pli regule 
kaj ni pripensu kiel ĝin plibonigi, fari utila kaj por novuloj kaj por spertu- 
loj. Ja eĉ la esperantistoj, kiuj, kiel mi, jam delonge okupiĝas pri Esperanto, 
deziras kleriĝi, perfektiĝi en la lingvo. Mi estas tre dankema al Irina Gon- 
ĉarova, kiu proponis kune daŭrigi la aferon: intermite organizante la tre- 
jnadon jen en Moskvo, jen en Jekaterinburg. Tre pripensinda propono! 

Por la fino mi nepre ŝatus kore danki ĉiujn kunorganizantojn, kiuj sin- 
done laboris por la sukceso de la aranĝo kaj senriproĉe plenumis siajn tas- 
kojn. Inter vi, miaj karaj amikoj, mi sentis veran interkompenemon kaj 
grandan emocian entuziasmon! 

Raja Kudrjavceva (Jekaterinburg) 

ESPERANTO DONAS AL MI MULTON! 

Ofte mi ŝerce diras, ke Esperanto vivas kun mi, kun mi manĝas, dormas, 
okupas mian cerbon... Sed nia Lingvo reale tioman multegon donas al mi! 
Ĝi donas pliajn fortojn, kiam al mi ŝajnas, ke mi jam plene elĉerpiĝis, por- 
tas konsolon en plej malĝojaj momentoj de mia vivo kaj donacas tiom da 
feliĉaj tagoj, horoj, minutoj, tiom da neforgeseblaj renkontiĝoj, tiom da 
bonkoraj, sinceraj kaj tre fidindaj amikoj! 

Nun mi ŝatus rakonti pri ankoraŭ unu tute mirinda vespero el la las- 

tatempa vivo, ligita certe kun Esperanto, kun 
miaj E-amikoj, sed ne nur... ankaŭ kun belega 
muziko! Mi ŝatas muzikon, tion scias ĉiuj miaj 
amikoj, kun la esperantistoj de nia E-klubo 
“Arĝenta Flamo” mi ofte vizitas la urban fil- 
harmonion, tieajn bonegajn koncertojn. Dum 
unu el niaj vizitoj tien, ankoraŭ septembre, mi 
rapide trarigardis la estontan koncertan pro- 
gramon de la filharmonio sur la granda afiŝo, 
kaj kion mi vidis? En la programo - koncerto 
de Andrej Korobejnikov por la 7-a de novem- 
bro! Kompreneble mi ĝoje sciigis la amikojn- 
esperantistojn dum nia septembra klubkun- 
veno, kaj ni decidis nepre viziti la koncerton 
de Andrej kune. Decidite - farite: rapide estis akiritaj biletoj por nia tuta 
nemalgranda kompanio (ĝenerale ĉiuj biletoj por la koncerto estis jam 
elaĉetitaj en kasoj longe antaŭ la koncerto). 

Ni komencis senpacience atendi la eventon. Dume mi rakontis al miaj 
samklubanoj, kiuj neniam antaŭe renkontiĝis kun Andrej, ĉion, kion mi 
mem sciis pri lia neordinara vivsorto. Ĉar la koncerto estis okazonta du 
tagojn post la “Aŭtuna lingvotrejnado”, mi ankaŭ skribis al Irina Gon- 
ĉarova, proponante kapti la bonŝancon kaj resti en nia urbo por kelkaj tagoj 
post la trejnado cele viziti ankaŭ la koncerton. Ŝi tuj aliĝis kune kun sia ler- 
nantino, esperantistino Mildina (Natalja Laziĉ). 

Jen venis la longe atendata tago - la sepa de novembro, ekde la mateno 
ni ĉiuj estis feste agorditaj, preparis belajn vestaĵojn, antaŭ la koncerto mi 
vizitis florbutikon kaj aĉetis tie tre belan bukedon por donaci ĝin al Andrej. 

Je mia ĝojo, kiel 
memoraĵon, mi trovis 
ankaŭ etan, sed vere 
belan orkoloran, meta- 
lan kopion de koncerta 
piano kun la juveletoj 
de Svarovski sur ĝia 
klaptabulo. 

La vespero estis 
vere mirinda! Nia bela 
esperantista grupo, 16 
jekaterinburganoj kaj 2 
moskvaj gastinoj, 

renkontiĝis en la urba filharmonio. Andrej koncertis duete kun la same tut- 
monde fama violonisto Dmitrij Maĥtin. Ilia dueto nun tumeas tra la mondo, 
plenumante belegan muzikon. En nia koncertejo en la plenumo de la duopo 
sorĉe sonis sonatoj de Beethoven, Mozart, Schubert. Sed multajn el ni plej 
impresis la tre emocie plenumita sonato de Prokofĵev. Fine de la koncerto 
mi kuris al la scenejo kun la bukedo de floroj por Andrej de jekaterinburga 
esperantistaro. 

Post la koncerto ni, memore pri la evento, fotiĝis kun la muzikista 
dueto, suflĉe longe parolis kun Andrej Esperante, rakontis al li niajn im- 
presojn, ĉiuj dezirantoj povis preni aŭtografojn de la muzikistoj. En la kapo 
konserviĝis ankaŭ jena amuza bildo: nekonata viro, kiu aliris kun sia juna 
kunulino al Andrej dum ni, esperantistoj, interparolis kun li, ankaŭ petis la 
aŭtografon kaj konfesis, ke li por la unua fojo vizitas la filharmonion, ke li 
estas tre forte impresita kaj por li tio estos neforgesebla vespero. Andrej ri- 
dante respondis, ke jen muziko kapablas krei tiajn miraklojn. Ĉu mi aldonu, 
ke ankaŭ por ni ĉiuj tiu vespero estis mirakla kaj iĝis neforgesebla?! 

Raja Kudrjavceva (Jekaterinburg) 

TILE-8 

Tagoj de Internacia Lingvo Esperanto - 8 sukcese pasis en Soĉi la 31-an 
de oktobro - 8-an de novembro 2014. La E-aranĝon partoprenis 34 per- 
sonoj: 10 personoj el Soĉi, po 3 personoj el Jalta kaj Mahaĉkala, po 2 per- 
sonoj el Krasnaja Poljana, Uljanovsk, Dimitrovgrad, Taganrog, Krasnodar, 
Kislovodsk, Nevinnomissk, po 1 persono el Gelenĝik, Volgograd, Tomsk, 
Stavropolj. Okazis riĉa turisma kaj kultura programo: ekskursoj al la Olim- 
pika parko, al Roza-Ĥutor / Krasnaja Poljana, vizito al Muzeo de Pen- 
troarto, la fermo de la kinofestivalo “Kinotavrik”, koncerto de orgena 
muziko en Soĉia orgena halo, seminarioj pri la E-movado kaj uzado de Es- 
peranto, ekzercado de Esperanto ktp. 

<reu-agado> 

“ANIMO POSTULAS 
MARON” 

Tiu frazo de Geĉjo Ba- 
sov tre plaĉis al ĉiuj 
klubanoj de uljanovska re- 
giono, kiuj partoprenis 
komence de novembro tra- 
dician renkontiĝon en Soĉi 
TILE-8. A1 ni plaĉis ankaŭ 

bro kaj ne povis partopreni la sole- 
nan malfermon, kiu okazis en la 
bazejo “PrimaVero” (sonas Esper- 
antlingve, ĉu ne?). Tamen estis tre 
agrable ekvidi ĉe urba stacidomo la 
ĉeforganizanton de TILE Vladimir 
Bespalov kaj niajn geamikojn, 
geedzojn Ljubovj Skoraja kaj Gennadij Mitrofanov el Taganrog, kiuj varme 
salutis nin. 


la vortoj de ĝiaj organizantoj: “Laŭ 
via plaĉo ni povas ŝangi la pro- 
gramon je via plezuro” (REGo, N° 
5 (84), p. 14). Do, ni decidis! 

Pro multaj obstakloj ni aperis en 
la bela urbo nur la 1-an de novem- 


Dum du tagoj ni forestis en la urbo pro tuttagaj ekskursoj: la dimitrov- 
gradanoj vizitis tean plantejon kaj Olimpikan Parkon, kaj la uljanovskanoj 
vojaĝis al Krasnaja Poljana kaj al Abĥazio. Ŝajnas, ke ambaŭ ekskursoj jam 
estis priskribitaj de samideanoj, kiuj vizitis tiujn du objektojn pli frue. (Pri 
kavernoj en Novij Afon, ekzemple, jam skribis nia klubanino Tatjana 
Kuzjmina en REGo, N 2 6 (61), p. 8). Tamen mi volus skribi kelkajn vortojn 
pri malpli konataj vidindaĵoj. Pri Blua lago kaj tiel nomata “ŝtona sako”. 

Survoje al Rica-lago ni haltis ĉe mirinda lago, kies belecon oni ofte 
komparas kun brilanta safiro en kruda montŝtona muntaĵo. Ĝia surfaco es- 
tas trankvila, kvankam videblas, ke apude el sub la roko brue enfluas ple- 

nakva monta fluo. Neniu scias pri 
ĝia profundo precize (onidire ĝi at- 
ingas 76 m). Ĝi ne glaciiĝas tutjare, 
tamen en ĝi ne loĝas fiŝoj. La lago 
ne senkoloriĝas kaj ne malheliĝas, 
eĉ se malbonveteras. Ĝia koloro es- 
tas ĉiam mirinde blua. Pri ĝia de- 
veno ekzistas multaj legendoj. Oni 
filmis ĉi tie kelkajn epizodojn de la 
filmo “La tero de Sannikov”. Ekzis- 
tas popolkredaĵo: kiu lavos sin per la 
akvo de la Blua lago, tiu iĝos pli 
juna. Do, ĉiu kunportas la lagan ak- 
von hejmen. 

“Ŝtona sako” estas Jupŝara kan- 

jono, kie du vertikalaj rokoj preskaŭ interproksimiĝas apud la tero tiel, ke 
restas nur mallarĝa vojo. Oni diras, ke dum konfliktoj tiu vojo estis minita. 
Ĉie tie estas ĉiam pli malvarme ol en ĉirkaŭaĵo, ĉar la suno aperas en tiu in- 
termonto malofte. La longeco de la “ŝtona sako” atingas preskaŭ 8 km, la 
alteco - preskaŭ 500 m. Turistoj sentas sin en la kanjono ne tre komforte. 
Tamen ili ĝuas tiun naturan vidindaĵon. 

La programo de la renkontiĝo estis bone planita. Post matenmanĝo la 
bazejanoj veturis al la centro, kie estis diversaj interesaj ekskursoj: tra la 
fama parko “Rivjera”, al la muzeo de N.A.Ostrovskij (antaŭ la 7-a de no- 
vembro), al Arbo de Amikeco, al Arta muzeo k.t.p. 

Mi sukcesis ĉi-jare viziti muzeon de V.Barsova. Pri tio mi revis dum ses 
jaroj. Mi eksciis, ke Valerija Vladimirovna Barsova, lirika sopranulino, 
naskiĝis en la jaro 1892 en Astraĥanj. Ŝia fratino, M.V.Vladimirova, in- 
struis kantadon al ŝi. 

Poste Valerija lemis en 
Moskva konservatorio 
kaj finis la studadon en 
la jaro 1919. Ŝi debutis 
en operejo en 1917. En 
la jaro 1919 kune kun 
fama basulo Fjodor Ŝal- 
japin ŝi kantis en opero 
“La barbiro de Sevilo”. 

Kiel Rosina ŝi aperis 
unuafoje ankaŭ sur 
scenejo de Granda 
Teatro (1920). Ŝi kantis 
tie ĝis la jaro 1948. Ekde 1929 ŝi koncertis eksterlande kaj sukcese prezen- 
tis siajn kapablojn. Eksterlandaj ĵumalistoj kaj muzikkritikistoj nomis ŝin 
“msa najtingalo”, ĉar ŝia unika voĉo estis tre bela kaj la kantistino brile 
posedis kantan teknikon. Ŝia tenera, sed forta voĉo konkeris multajn 
korojn. Ŝia koncerta repertuaro enhavis 600 diversajn muzikaĵojn. Aprile 
1947 ŝi forlasis Grandan teatron kaj transloĝiĝis al Soĉi, kie loĝis dum 20 
jaroj. Post ŝia morto (1967) en tiu domo funkciis urba porinfana arta 
lemejo, kaj la 9-an de januaro 1988 la vilao de la kantistino iĝis muzeo. En 
la muzeo eblas aŭskulti la registraĵojn de ŝia kantado, kiuj jam delonge iĝis 
raraĵoj. 

Necesas diri, ke kultura parto de la TILE-programo estis enhavriĉa. Irina 
Polesĉuk zorgis pri biletoj por multaj koncertoj laŭ nia deziro. Kaj kelkaj el 
ni vizitis koncerton de Biser Kirov aŭ solenan fermon de porinfana filmfes- 

grad, Gelenĝik, 
Jalta, Krasnodar, 
Kislovodsk, Ma- 
ĥaĉkala, Nevinno- 
missk, Stavropolj, 
Taganrog, Tomsk, 



tivalo “Kinotavrik”. Floran ekspozicion en la halo de sanatorio “Svetlana” 
nia sesopa teamo vizitis en akompano de Vladimir Derevjanko, kiu donacis 
al ni grandan bongustan memfaritan torton. Samtempe en la ekspozicia halo 
eblis rigardi bildojn de pentristo Ĉernij. Larisa Soniĉeva gvidis multajn el 
ni al la geologia muzeo. Tatjana Davidova multe scias pri la urbo kaj ra- 
kontis novajn faktojn pri ĝi dum nia vizito al minerala fonto en teatra 
skvaro. Kaj ĝuste tie la ĉeforganizanto ricevis nian donacon - pokalon kun 
E-emblemo de uljanovska klubo (fare de Sergeo Abramov) kaj termomet- 
ron kun bildo de A.A.Plastov “Vilaĝa marto” por ke la soĉia kluba atmos- 
fero restu por ĉiam varma. 

Grandegan dankon al Galina Belenjuk, kiu ne nur rakontis dum semi- 
nario pri sia vizito al Argentino, sed ankaŭ invitis nin hejmen. Onidire tio 
estis granda plezuro. Mi tre bedaŭras, ke ne sukcesis viziti ŝin pro personaj 
motivoj, kaj esperas novan renkontiĝon kun Galina sekvontjare. 

Esperantlingva seminaria parto enhavis diversurbajn raportojn pri kluba 
agado. Ankaŭ ni rakontis iomete pri niaj novaĵoj. Ĝuste antaŭ nia forveturo 
aperis nova scienca artikolaro, kie kelkaj artikoloj estis ligitaj kun Espe- 
ranto kaj E-kluba agado, kaj ĵumala artikolo pri A.Saĥarov, unu el la unuaj 
esperantistoj de nia regiono. Pri nova junulara kluba gmpo, kiu komencis 
sian laboron sub gvido de J.Karcev kaj S.Abramov, ni ankaŭ menciis. 

Tamen la animo postulis la maron! Ĉi-foje ni ekpovis pasigi pli multe da 
tempo ĉe Nigra maro, ĉar la TILE-anoj vespere revenis al bazejo kaj post 
vespermanĝo faris ion laŭ la programo. Kaj ni sidis ĉe maro! Preskaŭ ĉiu- 
vespere. Neforgeseble! Kaj ree aperis la propono fari malgrandan E-parton 
de la TILE-seminario surborde, se la vetero favoros nin. 

Ni dankas la soĉianoin pro bona amika renkontiĝa etoso. Ili eltenis ĉiujn 
malfacilaĵojn, ligi- 
tajn kun ĉiutaga 
alveno kaj ĉiutaga 
forveturo de gastoj 
(hejmaj kaj labore- 
jaj aferoj!) el di- 
versaj urboj de nia 
lando: Dimitrov- 

Uljanovsk, Volgograd. Dankon en la nomo de ĉiuj 30 TILE-partoprenantoj 
el 13 urboj al la soĉianoj (brila teamo!) kaj ĝis revido! Ĝis nova renkontiĝo 
en la jaro 2015! 

Margarita Karceva (Uljanovsk) 
fotoj de Jevgenij Karcev (Uljanovsk) kaj Vladimir Derevjanko (Soĉi) 


Ni proponas al la legantoj tekston de kanto, kiu aperis dum TILE-8. 

Esperanto 

Esperanto ne estas hobio. 

Sonas ĝi kiel ĝoj’ kaj ribel’. 

Ĝi naskiĝis en urb’ Varsovio, 

Ĝia nuna patri’ - tuta ter’. 

Ĝi kunigas popolojn de 1’ tero 
En la sankta batalo por pac’. 

Estas ĝi la simbol’ de 1’ espero, 

Kaj kun kanto ĝi flugas al spac’. 

Ĝi ne scias nek limojn, nek barojn, 

Ne hezitu vi plu, kamarad’! 

En estont’ havos vi amikaron, 
se aliĝos al nia movad’. 

Kresku ni spite al ironio! 

Estu indaj je homa estim’! 

Esperanto ne estas hobio, 

Sed - de vi kaj de mi la anim’! 

Gennadij Mitrofanov (Taganrog) 


LA 9-a MOSKVA LF: 

LA SEKVA PAŜO AL REKONO 

La 7-an de decembro 2014 en Moskvo 
pasis la vica Lingva Festivalo - jam glorfama 
en la rusia ĉefurbo kaj tra la tuta Rusio. 
Ankaŭ ĉi-jare ĝin vizitis ĉirkaŭ mil interesi- 
ĝantoj. La kvanto de la festivalaj programer- 
proponoj apenaŭ enŝoviĝis en la limciferon 
100. Estis prezentitaj 73 lingvoj, 18 lingvisti- 
kaj prelegoj, 10 praktikaĵoj plus du pupaj 
ekspozicioj, seninterrompaj ceremonioj de 
ĉina tegustumado, multlingva karaokeo kaj du 
spektakloj - unu prelegforma lingva koncerto 

kaj la granda finala koncerto kun solenaĵoj. 

Esperanton prezentis ĉeboksaranoj Aleksandr Blinov (kiu rakontis 
ankaŭ pri la ĉuvaŝa lingvo) kaj Tatjana Stepanova (ekskluzive estanta 
membro de MEA MASI) kaj moskvanoj Georgij Kokolija kaj Julija Sam- 
sonova. Nikolao Gudskov prelegis pri la 155-jariĝo de Ludoviko Zamen- 
hof. En la Esperanta Gastejo kelkaj gastoj iom libere konversaciis kun kel- 
kaj esperantistoj, foje tumante sin al la ekspozicio de E-libroj. En la an- 
taŭkonferenceja vestiblo Svetlana Gonĉarova deĵoris apud la ekspozicio 
“Mia vorto”, sur kies fono okazis la fotosesio, kaj pri tio indas diri aparte. 

Lanĉita de francaj esperantistoj somere 2012, la projekto “Mia vorto” 
estas daŭrigata de MASI-anoj jam dum kelkaj E-aranĝoj, kaj en la Lingva 
Festivalo iĝis netriviala popularigilo de Esperanto. A1 ĉiu spektanto de la 
ekspozicio estis proponite fotiĝi kun laŭplaĉe elektebla vorto, kiun la homo 
devas trovi en la vortaro aŭ demandi de la deĵoranta esperantisto. La deĵo- 

ranto klarigadis, 
ke la afero estas 
dediĉita al la 
aŭtoro de Espe- 
ranto Ludoviko 
Zamenhof, kiu 
ĉi-jare havas 
155-jaran ju- 
bileon, kaj pro- 
ponis fotiĝi. La 
projekto elvokis 
viglan intereson 
kaj parto- 

prenaktivadon ĉe la publiko. 

Kun plena respondeco mi asertas, ke ĉiuj multnombraj ĉeestantoj de la 
festivalo scias pri Esperanto, danke memoras, ke ilian ŝatatan feston - la 
kulturan eventon, tra la tuta jaro atendatan, organizas la bonaj homoj - es- 
peratstoj. Ili scias tion ĉar aŭdas pri Esperanto de la scenejo dum la Solena 
malfermo kaj la Solena fermo, vidas E-ekspoziciojn en la vestibloj kaj ho- 
mojn kun Esperantaj insignoj, legas pri Esperanto en la festivala paĝaro kaj 
sociaj retejoj kaj ankaŭ en la programfolio, kiu estas la ĉefa helpilo kaj 
navigilo de la grandioza Festivalo por senescepte ĉiu organizanto kaj gast- 
vizitanto. 

Kiel ĉiam, la moskvan festivalon okazigis la Moskva Esperanto-Asocio 
MASI, sin apoganta al la scienca potenco de junaj moskvaj lingvistoj. La 
teamanoj zorgis pri organizaj aferoj kaj pri la naŭdeko da prelegantoj. Spe- 

ciale menciin- 
das kaj dankin- 
das la laboro de 
Anastasija Golc 
(administranto), 

Aleksandr Le- 
bedev (festivala 
paĝaro kaj zor- 
ganto pri la 
prezentantoj), 

Maksim Ĵit- 
ĉenko, 

Jekaterina Loz- 
ina kaj Irina 

Konopljanova (zorgantoj pri la prezentantoj), Ljudmila Vasiljeva (porin- 
straista teejo). Kernajn rolojn havis la iamaj MASI-anoj kaj finintoj de la E- 
kurso FaRo ĉe MEA MASI Svetlana Ŝiŝkina (organizanto de la Solena 
fermo kaj koncerto), Marija Aksjonova (la kunordiganto de volontuloj) kaj 
Aleksej Lebedev (la gvidanto de la ferma koncerto). Kelkaj MASI-anoj es- 
tis ankaŭ lingvoprezentantoj: Anastasija Golc (la finna kaj la estona), Alek- 
sej Lebedev (la sveda), Julija Samsonova (la germana kaj Esperanto), Mi- 
ĥail Ĥaminskij (la kataluna, la portugala, la belorasa), Tatjana Stepanova 
(Esperanto). 

Multe helpis al la ĉi-jara evento la akceptantoj - sen tiuj la vaganta fes- 
tivalo tute ne povus okazi. Ĉi-jare nin gastigis la ĉefa porinstraista alt- 
lemejo de Rusio - la Moskva Pedagogia Ŝtata Universitato (MPGU), pli 
ĝuste - ties Instituto pri filologio kaj 
fremdaj lingvoj. Indas emfazi, ke neniam 
antaŭe ni ĝuis tiom varman, samideanan 
kaj helpoplenan akcepton, neniam tiom 
da profesoroj de la akceptanta instanco 
kontribuis al la programo. Kaj neniam 
antaŭe la rektoro mem de la Universitato 
ĉeestis la tutan Solenan malfermon. En 
sia salutvoro la akademiano doktoro 
A.L.Semjonov alte aprezis la Festivalon 
kaj proponis la Universitaton por ĝi kiel 
konstantan bazon. Post la laciga kaj 
emociplena festivala tago, kiu daŭris de 
la 11-a horo kaj finiĝis post la 20-a per la 

enmanigo de diplomoj dum la ĉarma diversnacia koncerto, la organizantoj 
kaj programkontribuantoj kuniĝis por la negranda festeno. Tie daŭris ad- 
mirplenaj kaj dankaj paroladoj kaj denove sonis kantoj en la naciaj lingvoj, 
kaj kune kun ni festis la sukceson la vicdirektorino de la Instituto, katedre- 
stro O.J.Drozdova, kiu invitis nin plu kunlabori pri lingvaj klerigaj projek- 
toj. 

Kial ne? Tre volonte ni revenos al MPGU. Eble, ne nur kun la Lingva 
Festivalo... 

Irina Gonĉarova 

kunordiganto de MEA MASl , direktoro de la MLF 
http://www. lingvafestivalo. info/ 

MIA PARTOPRENO EN LA 9-a MLF 

Mia vivo lastatempe riĉis je impresoj, kaj mi nur nun povas priskribi 
ilin, jam post ioma digestado. Eble mi komencu de tio, ke dum la Aŭtuna 
lingvotrejnado en Jekaterinburg mi akiris novajn E-amikojn. Tiuj estis tre 
simpatiaj gejunuloj, lernantoj de Irina Gonĉarova, kiuj venis el Moskvo 
kune kun ŝi por partopreni la lingvotrejnadon: Mildina (Natalja Laziĉ), 
Norden (Aleksandr Lebedev) kaj Karter (Aleksandr Basov). Kaj post unu 
monato, decembre, ili faras tute neatenditan surprizon al mi: invitas al la 
evento, kiun mi neniam partoprenis antaŭe, kvankam certe multon legis kaj 
aŭdis pri ĝi. Kia belega preteksto por denove renkontiĝi kun la amikoj! 

Post la plena de aventuroj vojaĝo mi fine revidiĝis kun miaj moskvanoj, 
pasigis kun ili tri feliĉajn tagojn kaj unu el ili - en la Moskva Pedagogia 
Ŝtata Universitato, kie la 7-an de decembro E-asocio MASI organizis jam 
la 9-an Lingvan Festivalon. Kion mi povas diri? Ĉio elokvente atestis, ke 
MLF estas grandioza projekto, havanta grandegan sukceson! Ĝia skalo vere 
impresas: pli ol mil partoprenintoj, 71 prezentitaj lingvoj, 18 lingvaj prele- 
goj kaj multaj aliaj programeroj. Kaj certe mi vidis, ke tio estas evento 
neordinara, rimarkinda, dum kiu pluraj lingvoj, brilante per diversaj farboj, 
kunmetiĝis en riĉan majolikon kaj belegan vivan omamaĵon. Tre allogaj 
lingvoprezentaĵoj vokis la scivolemon kaj intereson de lingvemuloj kaj ŝa- 
jne nemalofte bmligis ĉe ili fajran deziron studi iun novan por ili lingvon. 
Bedaurinde mi ne sukcesis ĉeesti multajn prezentadojn, nur kelkajn, sed eĉ 
tio, kion mi sukcesis partopreni - la mna malnovgermana (prezentaĵo de 
Igorj Mokin), la pola (prezentaĵo de Artjom Petrov) kaj lingvokoncerto de 
Marija Konoŝenko - tre impresis min. Precipe ĉarmis Marija, trovinte tute 
novan, originalan formon por rakonti dum 40 minutoj pri kelkaj lingvoj (la 
kalmuka, kpela, islanda kaj portugala) pere de kantoj en tiuj lingvoj. 

Multe da tempo mi, kompreneble, pasigis en la Esperanto-gastejo, kie 

en diversaj lingvoblokoj kvarfoje dum la tago estis prezentita nia kara Es- 
peranto kaj ĉiufoje tion faris malsamaj personoj. Tri el tiuj kvar prezentaĵoj 
(de Aleksandr Blinov, de Garik Kokolija, de Julija Samsonova) mi tamen 
ĉeestis, ili estis diversaj, sed ĉiuj interesaj. Min ĝojigis, ke dum tiuj prezen- 
tadoj en la gastejo multis aktivaj kaj scivolemaj aŭskultintoj. 

Ni ofte parolas pri la ponta rolo de Esperanto. Mi vidis, ke en tiu ĉi pro- 
jekto ĝi reale plenumas tiun rolon, kunligante inter si multajn reprezentan- 
tojn de diversaj lingvoj kaj kulturoj. Kaj Mirina estas mirinda reĝisoro de la 
tuto, kun la absolute ĝusta percepto, kiel fari, ke la evento estu alloga kaj 
utila por multaj. Vere, ĉi tie eblas malkovri multon novan kaj interesan por 
si! Mi ŝatus sincere danki Irina kaj la tutan teamon de la organizantoj pro 
tiu ĉi kolosa laboro! Kiom da talentaj gejunuloj! Kaj Irina mem estas per- 
sono kun la grandega krea energio, kiu altiras al si aliajn talentojn, tial ŝi 
kapablas organ- 
izi tiun ri- 
markindan festi- 
valon kaj engaĝi 
en ĝin la E- 
amikojn, kole- 
gojn kaj kune 
kun ili povas 
poste disvastigi 
la projekton di- 
versfianken. 

Apartaj mo- 
mentoj de la fes- 
tivala programo 

estas la solena malfermo kaj la fermo en la granda universitata halo. Ap- 
enaŭ transdoneblas per vortoj tiu entuziasmo, tiu ardo de emocioj, kiuj re- 
gas en la fino, dum la finala koncerto kaj postfestivala festeneto de la or- 
ganizantoj, kiam homoj, plenplenaj de pozitivaj sentoj, diris multe da belaj 
tostoj kaj varmaj vortoj, kantis akompane de gitaro kaj eĉ senakompane. 
Vidante kiel la homoj ĝojas pri la komuna rezulto, ankaŭ mia koro ĝojis. 

Mi tre dankas al miaj amikoj - MASIanoj, kiuj min invitis kaj donacis 
tiun eblecon dividi kun ili tiun ĉi feston. Mi deziras al Irina kaj ĉiuj ili ne 
halti ĉe la jam atingita, ĉiam elpensi ion novan, disvastigi la projekton, sek- 
vajare brile okazigi la 10-an, jubilean lingvofestivalon, eĉ pli sukcesan kaj 
ricevi pli da plezuro de tiu kunlaboro! 

Raja Kudrjavceva (Jekaterinburg) 

LA UK EN NITRA KUN ŜTATESTRA PROTEKTO KAJ 
SPECIALA POŜTMARKO 

La preparlaboroj por la 101-a Universala Kongreso de Esperanto en la 
slovaka urbo Nitra komenciĝis kaj jam kondukis al du gravaj sukcesoj. La 
prezidanto de Slovakia Esperanta Federacio (SKEF), s-ro Stano Marĉek, 
kun fiero informas, ke la prezidento de Slovakio, s-ro Andrej Kiska, akcep- 
tis la inviton de SKEF fariĝi la Alta Protektanto de la 101-a UK. S-ro Kiska 
estis elektita kiel ŝtatestro ĉi-jare kaj plenumas la 5-jaran oficon ekde la 15- 
a de junio. 

Aperos ankaŭ porokaza poŝtmarko. La ĝenerala direktoro de la Slovaka 
Poŝto, inĝ. Tomaŝ Drucker, konfirmis tion en letero al Stano Marĉek, en 
kiu li skribis pri la intenco eldoni du poŝtmarkojn en 2016, kiam Slovakio 
unuafoje funkcios kiel la prezida lando de Eŭropa Unio. Jam pli frue estis 
decidite, ke la unua marko estos dediĉita al “ŝtat-reprezentaj aferoj”, sed la 
dua ankoraŭ ne havis specifan temon. “Tial ni bonvenigas vian iniciaton el- 
doni poŝtmarkon okaze de la Universala Kongreso de Esperanto, kiu same 
okazos ĉe ni la unuan fojon”, skribis inĝ. Drucker, aldonante, ke “per ko- 
munaj fortoj ni sukcesos videbligi nian landon ne nur en Eŭropo, sed ankaŭ 
en la mondo”. 

Gazetaraj Komunikoj de UEA 

MALFERMITA LETERO POR REU-ESTRARO 

Jam delonge multaj esperantistoj ne kontentas pri financaj aferoj en 
REU. Neniam oni faris raportojn pri en- kaj elspezoj de la organizo. 

Kutime, ĉiuj sociaj organizaĵoj fine de ĉiu jaro faras publikajn raportojn 
pri la elspezoj kaj la monstato kaj publikigas ĝin en la eldonaĵoj aŭ rete. 
Demandoj pri tio reaperis, ĉar la Estraro duobligis la membrokotizojn por 
aligitaj REU-membroj (klubanoj) kaj ne klarigis kialojn de tiu altigo. 

Ja kiam la membrokotizo estis 70-100 rub., la kluboj ricevadis almenaŭ 
unu ekzempleron de la revuo REGo por 10-15 membroj de la klubo. Ankaŭ 
oni sendis por ĉiu klubano jaran membrokarton. Nun ni devas pagi po 200 
rub., sed ni ne plu ricevas kaj la kartetojn, kaj la revuon por la klubo. Ni 
petas la Estraron klarigi kaŭzojn de tia ŝparemo. 

Ankaŭ ĝenerale estas interese por ordinaraj REU-membroj scii por kiuj 
celoj kaj bezonoj oni uzas la membrokotizojn. Pro tiu nescio kaj duboj pri 
la elspezoj multaj esperantistoj, precipe komencantaj, ne volas pagi mem- 
brokotizojn kaj aliĝi al E-kluboj kaj fariĝas unuopuloj. Ni esperas je la re- 
spondo kaj bona volo de la Estraro. 

Kun bondeziroj , atendantaj la afablan respondon, 
anoj de Krasnodara E-klubo , la 6-an de decembro 2014 

Rusiaj Esperanto-Tagoj 

2015-07-14/21 

Rusiaj Esperanto-Tagoj estas tradicia aranĝo de esperantistoj de Rusio. 
La temo de ĉi-jara aranĝo estas “Multlingva Rusio”. Krom RET okazos 
ankaŭ antaŭa programo en Sankt-Peterburg kaj Niĵnij Novgorod. 

Programo: kurso de Esperanto, enkondukaj kursetoj de la ĉuvaŝa kaj 
rusa lingvoj, temaj prelegoj, ekskursoj al Kazanj, Ĉeboksari, Kozmodem- 
jansk, koncertoj kaj multo alia. 

Plej gravas en la programo: 

laŭ decido de la Estraro de REU en kadroj de RET okazos raport- 
elekta Konferenco de REU. Ĉiu membro de la asocio pripensu proponojn 
por ĝia evoluigo kaj kandidatojn por la nova Estraro. 

Aliĝdatoj: 1-a periodo - 15-a de januaro, 2-a periodo - 15-a de marto, 
3-a periodo - 15-a de junio, 4-a periodo - 
surloke. 

Aliĝkotizo: 1-a periodo - 500 rub.; 2-a 
periodo - 700 rub.; 3-a periodo - 1000 
rub.; 4-a periodo - 1500 rub. 

La kotizojn sendu aŭ transdonu (laŭ in- 
terkonsento pri persona renkontiĝo) al 
Aleksandr Blinov (al.blinov@gmail.com, 
tel. +7-902-3285051), en Moskvo - al 
Svetlana Smetanina (svsmetan- 
ina@yandex.ru, tel. +7-926-6083244), en 
Jekaterinburg - al Raja Kudrjavceva (ko- 
mencanto@66.ru, tel. +7-343-2780895). 

Loko de RET estas la bazejo Surskije 
Zori (http://surskie-zori.ru/) 

60-a DATREVENO DE MONTEVIDEO 

La Esperanto-movado festis la 60-an datrevenon de ĝia unua oficiala 
agnosko kadre de la sistemo de Unuiĝintaj Nacioj. 

La 10-an de decembro 1954 la Ĝenerala Konferenco de Unesko per ofi- 
ciala rezolucio notis la kontribuojn de Esperanto sur la kampo de inter- 
naciaj intelektaj interŝanĝoj kaj por la proksimigo de la popoloj de la 
mondo , kaj agnoskis, ke tiuj rezultoj respondas al la celoj kaj idealoj de 
Unesko. Jam du tagojn pli frue, la Organizo starigis konsultajn rilatojn kun 
Universala Esperanto-Asocio (UEA), la ĉefa tutmonda organizo de la sub- 
tenantoj kaj uzantoj de la lingvo. 

De tiu tempo, la Esperanto-movado ludas aktivan rolon inter la neregis- 
taraj organizoj kunlaborantaj kun Unesko kaj UN. Aparte sur la kampoj de 
lingvaj rajtoj, la rajto de komunikado, edukado por paco kaj interkultura 
dialogo, UEA fariĝis konata kaj respektata kunaganto en tiuj medioj. Ne- 
laste pro tiuj kontribuoj, Unesko en 1985 akceptis duan rezolucion, per kiu 
ĝi denove rekonis la potencialon kaj jamajn atingojn de la uzo de Esperanto 
kiel ilo de internacia kompreniĝo. La dua rezolucio aparte notis la tre gra- 
van kontribuon de la Esperanto-movado, kaj precipe de Universala Espe- 
ranto-Asocio, al la disvastigado de informoj pri la agado de Unesko, same 
kiel ĝian partoprenon en tiu agado. 

Laŭ la decido de la Komitato de UEA en Bonaero, d-ro Fettes nun reali- 
gas kun siaj kolegoj en la Estraro tutjaran programon por festi la datre- 
venon kaj reliefigi la multajn ligojn inter la agadoj de la Esperanto-movado 
kaj la laboro de Unesko. Kulmino de la Jaro Montevideo 60 estos la 100-a 
Universala Kongreso de Esperanto, okazonta de la 25-a de julio ĝis la 1-a 
de aŭgusto 2015 en Lillo, Francio. 

Gazetaraj Komunikoj de UEA 

ESPERANTO KAJ UNESKO: 

60 JAROJ DE KOMUNAJ STREBOJ 

deklaro de la Prezidanto de UEA 

Hodiaŭ, en la Intemacia Tago de Homaj Rajtoj, la movado por la inter- 
nacia lingvo Esperanto samtempe festas la 60-jariĝon de sia kunlaboro kun 
Unesko, la branĉo de Unuiĝintaj Nacioj taskita pri edukado, scienco kaj 
kulturo. 

Esperanto mem estas lanĉita antaŭ pli ol 127 jaroj, en 1887, kun la celo 
faciligi toleremon, kunlaboron kaj interkompreniĝon inter homoj el ĉiuj 
landoj. Per la disvastigo de lingvo, kiu estas komuna kaj libere uzebla pose- 
daĵo de ĉiuj popoloj, la esperantistoj ekde tiu tempo laboras por la kon- 
stmado de unuiĝinta, paca, justa kaj prospera mondo. 

Siavice, Unesko naskiĝis el la detruaj jaroj de la dua mondmilito, kiam 
fariĝis evidente, ke vera paco devas konstruiĝi en la mensoj kaj la koroj de 
la homoj. Tiu eduka misio ampleksas ne nur la bazan klerigadon, sed ankaŭ 
la profundigon de reciprokaj kulturaj konoj inter la diversaj landoj kaj 
popoloj, inkluzive de la roloj de scienco kaj teknologio en la konstruado de 
paca mondo. 

Hodiaŭ tiuj streboj estas same aktualaj kaj urĝaj, kiel antaŭ 60 jaroj. La 
mondo intertempe fariĝis multe pli proksime interligita, sed la principoj de 
egaleco kaj justeco ne estas tiuj, kiuj regas la procezon de tutmondiĝo. Kre- 
skas la minacoj al kultura kaj lingva diverseco, kiun Unesko same kiel la 
esperantistoj rigardas kiel trezoron de la homaro; kreskas malegaleco, 
inkluzive de lingva malegaleco, en multaj sferoj de la homa vivo; kaj 
daŭras persekutoj, konfliktoj kaj militoj surbaze de diferencoj kulturaj, re- 
ligiaj kaj politikaj. 

Kiel la ĉefa tutmonda organizo de la parolantoj de Esperanto, Univer- 
sala Esperanto-Asocio rekonfirmas la profundan paralelon inter ĝiaj agadoj 
kaj la laboro de Unesko. Esperanto estas ne nur teknika rimedo de komuni- 
kado, sed kultura kaj eduka projekto, celanta daŭripovan kaj justan mondan 
socion. En tiu spirito ni alvokas por vasta subteno al la streboj de Unesko 
sur plej diversaj kampoj de edukado, scienco kaj kulturo, kaj deklaras nian 
intencon plu energie labori por ilia diskonigo kaj realigo. 

Mark Fettes , 

Prezidanto de Universala Esperanto-Asocio 

KOTIZREGULARO DE REU POR LA JARO 2015 

(akceptita de la Estraro de REU 08.11.2014) 

Membri en REU oni rajtas ekde la aĝo 18 jaroj; 14-17-jaruloj rajtas 
aliĝi kiel kandidatoj kun samaj rajtoj krom voĉdonrajto. 

1. Individua kotizo - 250 rub. (por ekster-KSŜ-anoj - 20 eŭroj). La in- 
dividua membro ricevas elektronikforme membrokarton, Bultenon de REU, 
Jarlibron de REU kaj aliajn informojn (laŭpete REU sendas la materialojn 
ankaŭ per ordinara poŝto), voĉdonrajton dum la Konferenco de REU, raba- 
tojn ĉe uzo de REU-servoj, abono de REGo kaj en REU-aranĝoj. 

2. Dumviva kotizo - 20-oblo de la individua kotizo. La dumviva mem- 
bro ricevas ĉion saman kiel la individua membro dum la tuta vivo. 

3. Mecenata kotizo - ne malpli ol 2-oblo de la individua kotizo. La me- 
cenato ricevas ĉion saman kiel la individua membro plus danka mencio en 
la Bulteno kaj en la asocia retejo <reu.ru>. 

4. Kolektiva kotizo - 200 rubloj por ĉiu aligita membro (la aliĝintaj 
kolektivoj pagas minimume por 5 aligitaj membroj). La aliĝinta kolektivo 

ricevas membrokartojn (elektronikforme) por siaj aligitaj membroj, Bulte- 
non de REU, Jarlibron de REU kaj aliajn informojn, voĉdonrajton por siaj 
aligitaj membroj dum la Konferenco de REU, rabatojn ĉe uzo de REU- 
servoj, ĉe unu abono de REGo kaj en REU-aranĝoj. 

5. Aliĝkotizo por nova aliĝinta kolektivo, aŭ okaze de realiĝo - 300 
rubloj. Unufoje pagata de nova aliĝinta kolektivo. Jam aliĝintaj kolektivoj 
ne pagas. Nova kolektivo iĝas regiona organizaĵo de REU kaj laŭpete 
ricevas dokumenton pri tio. Se kolektivo ne pagas kotizojn por aligitaj 
membroj dum du sinsekvaj jaroj, ĝi poste devas denove aliĝi al REU. 

6. Amiko de REU - senpage. Amikoj de REU ricevas rajton partopreni 
en REU-Konferenco sen voĉdonrajto, Bultenon de REU en elektronika 
formo kaj aliajn informojn. Persono, sin anoncanta “amiko de REU”, devas 
plenigi aliĝilon kaj mencii sian validan retadreson. 

Ĉiuj membroj de REU kun la aĝo malpli ol 31 jaroj aŭtomate iĝas mem- 
broj de la junulara sekcio REJM (Rusia Esperantista Junulara Movado) kaj 
ricevas voĉdonrajtojn en REJM-voĉdonoj. 

La rublaj kotizoj pagendas al Bolŝakov Roman Andrejeviĉ. La pagma- 
nierojn vidu sube aŭ en <http://reu.ru/paghoj/>. La eŭraj kotizoj sendendas 
al la UEA-konto “reua-p”. 

PAGMANIEROJ 

1. Per Sberbank. A1 la banka karto 6761 9600 0224 211426. Tion eblas 
fari senpere en bankoficejo, per Sberbank-Online, per bankaŭtomato kaj 
terminalo: <http://sberbank-sbrf.ru/karta-sberbanka/kak-perevesti-dengi-na- 
kartu-sberbanka-rossii.html>. 

2. En Jandeks-Denjgi eblas pagi al la monujo 41001509170010, pagma- 
nierojn vidu ĉe <http://money.yandex.ru/prepaid/>. 

3. Poŝta ĝiro: MocKBa-117105, BOCTpe6oBaHira, Eojn>maKOBy PoMa- 

Hy AH,apeeBHHy. 

4. Pagi kotizon (post anticipa interkonsento) ankaŭ oni povas persone en 
Moskvo. 

Bonvolu nepre konsideri, ke samtage kun la ĝiro vi devas retpoŝte aŭ 
telefone informi nin pri via pago (pere de la adreso <membreco@reu.ru> 
aŭ telefonaj numeroj de estraranoj). Vi devas informi pri la ĝirita sumo kaj 
nomo(j) de personoo(j), por kiu(j) estas destinita la pago. Se vi ne informos 
nin, la mono estos konsiderata kiel anonima donaeo por la kaso! 

HUMPHREY TONKIN 75-JARA 

La 2-an de decembro festis sian 75-an datre- 
venon prof. Humphrey Tonkin, eksa prezidanto 
de UEA kaj TEJO. Tonkin, kiu esperantistiĝis en 
1956, estis estrarano de TEJO de 1961 ĝis 1971, 
de 1969 ĝis 1971 kiel prezidanto. En tiu periodo li 
fondis la revuon Kontakto kaj estis ĝia unua re- 
daktoro. En 1974 li fariĝis Prezidanto de UEA, 
kiun funkcion li plenumis ĝis 1980 kaj denove de 
1986 ĝis 1989. De 2001 ĝis 2004 li estis vicprezi- 
danto de UEA. Tonkin estas Honora Prezidanto 
de TEJO kaj membro de la Honora Patrona Komi- 
tato de UEA. Li estas ankaŭ longtempa direktoro 
de la Centro de Esploro kaj Dokumentado pri 
Mondaj Lingvaj Problemoj (CED). Ekde 2002 li estas prezidanto de la ko- 
misiono pri la Belartaj Konkursoj de UEA. Tonkin aktivas ankaŭ kiel 
aŭtoro, tradukisto kaj recenzisto, kaj li estas ŝatata oratoro kaj preleganto. 
Fakulo pri Ŝekspiro, li ofte prelegis pri ties verkaro, interalie en la Inter- 
nacia Kongresa Universitato. Li ankaŭ esperantigis la dramojn La vivo de 
Henriko Kvina (2003) kaj La vintra fabelo (2006) de Ŝekspiro. 

Okaze de la 70-a datreveno de Tonkin UEA eldonis la festlibron La arto 
labori kune (red. Detlev Blanke kaj Ulrich Lins) kun artikoloj de 100 
aŭtoroj. La impona, 900-paĝa verko estas ankoraŭ aĉetebla ĉe la Libroservo 
de UEA. Filmo pri la transdono de la libro al Tonkin estas videbla en la 
Reta Kinejo de UEA. 

Gazetaraj Komunikoj de UEA 

DU STUDPROGRAMOJ POR ESPERANTO-INSTRUADO 
ESTIS AKCEPTITAJ EN GRANDA RUSIA UNIVERSITATO 

Ni ĝojas informi, ke la 14-an de novembro 2014 en Rusia universitato 
de amikeco inter la popoloj (RUDN) dum kunsido de Scienca Konsilio es- 
tis akceptitaj du studprogramoj por Esperanto-instruado. La 19-an de no- 
vembro laŭ la specialaj ordoj ili estis oficiale validigitaj. Ĉar RUDN estas 
ŝtata universitato de federacia nivelo kun rajto de memdifino de la studpro- 
gramoj, tiuj ĉi programoj iĝis aŭtomate tutrusiaj kaj atestiloj de la sukcesin- 

toj estas agnoskataj tra la tuta Rusio kaj en dekoj da landoj, kiuj havas spe- 
cialajn edukadajn kontraktojn kaj interkonstentojn kun Rusio. 

La unua studprogramo nomiĝas “Baza kurso de Esperanto” kaj celas 
studentojn kaj tiujn, kiuj jam havas universitatan kleron. Fininte tiun kurson 
la lemantoj rajtas ricevi ŝtatan atestilon pri aldonaj profesiaj konoj. La dua 
studprogramo celas lernejanojn de la lastaj studjaroj kaj ajnajn aliajn per- 
sonojn sen universitata diplomo. Ĝiaj finintoj ankaŭ ricevas specialan ates- 
tilon. La unuaj du gmpoj de lernantoj jam komencis lerni Esperanton laŭ 
tiuj ĉi programoj en RUDN. 

Tiujn kursojn antaŭis senpaga 5-leciona “fulmo-kurso”, kiun sume par- 
toprenis pli ol 30 personoj en 3 grupoj. La finintoj ricevis honorajn diplo- 
mojn kun subskribo de la dekano de la filologia fakultato. La eldonejo “Im- 
peto” donacis por la kurso libretojn kun Esperanto-gramatiko, kiuj estis 
senpage disdonitaj al ĉiuj partoprenantoj de la kurseto. 

Dmitrij Sevĉenko (Moskvo) 


TEJO PREMIERIS EN LA 41-a MALFERMA TAGO 


La 41-a Malferma Tago de la Centra Oficejo de UEA sabaton, la 29-an 
de novembro, havis pli ol 60 vizitantojn el 11 landoj. Oni aŭdis tri prele- 
gantojn, el kiuj la konata Esperanto-aktivulo Laszlo Szilvasi traktis du te- 
mojn. Sub la titolo Ĉu asocioj bezonas membrojn? li parolis pri la nuna 
stato kaj perspektivoj de neprofitcelaj kaj neregistaraj organizaĵoj en la in- 
terreta epoko. En sia dua prelego li analizis spertojn kaj problemojn de la 
amas-instruado de Esperanto en Hungario. Estrarano de UEA Barbara 
Pietrzak prezentis la kampanjon Montevideo 60 , kiu daŭros ĝis la fino de 
2015 por marki la 60-an datrevenon de la Esperanto-rezolucio de Unesko el 
1954. Inĝeniero Toon 
Witkam, kiu siatempe 
iniciatis la pioniran 
projekton Distribuita 
Lingvo-Tradukado 
(DLT), prelegis pri la 
historio kaj evoluo de 
aŭtomata tradukado. 

Inter la prelegoj 
oni spektis la novan 
filmon Bona Espero - 

tero de Roman eS f rarano j rf e JEJO (de maldekstre): Tina Tiŝljar, 
o rzyns l. n a p omasz Szymula, Veronika Poor, Lukasz Zebrowski, Mi- 
programo estis ankaŭ chael Boris Mandirola kaj Nico Huurman 

prezentado de Valere Doumont pri la Verdaj Skoltoj kiel formo de agado 
en Esperanto por adoleskuloj. Katalin Kovats raportis pri la ĝisnunaj atin- 
goj kaj estontaj sesioj de la 5-jariĝantaj Esperanto-ekzamenoj laŭ la Ko- 
muna Eŭropa Referenckadro (KER). Krome ŝi rakontis pri la venontjare 
aperonta aŭtobiografio Pri la destino de Mila van der Horst-Kolinska, 
Honora Membro de UEA. 

Laŭ la tradicio la unua programero estis prezentado de libroservaj nova- 
ĵoj fare de Ionel Onet. Alia tradiciaĵo estis la senpaga loterio, kaj unuafoje 
en la historio de Malfermaj Tagoj estis la programero “La estraro de TEJO 
respondas”. Tiu premiero estis ebla, ĉar la gvidantoj de TEJO kunsidis sam- 
semajnfine en Roterdamo. Tre konvene temis pri la lasta programero, ĉar la 
ses estraranoj ricevis tiom da demandoj el la publiko, ke la diskuto daŭris 
eĉ post la planita unu horo. 

La Libroservo vendis dum la tago por la sumo 1030,48 EUR. La plej 
popularaj libroj estis Beletra Almanako 21 , Homoj de Putin de Kalle 
Kniivila kaj La angla sen instruisto de Eugen Ionescu. 

Gazetaraj Komunikoj de UEA 

UEA INVITAS PRELEGI EN LA IKU-SESIO EN LILLO 

Kadre de la 100-a Universala Kongreso de Esperanto en Lillo (25 julio - 
1 aŭgusto 2015) okazos la 68-a sesio de la Intemacia Kongresa Universitato 
(IKU). UEA invitas universitatajn profesorojn, docentojn kaj personojn kun 
simila kvalifiko sendi proponojn pri prelegoj al la sekretario de IKU rete aŭ 
paperpoŝte: Prof. Amri Wandel, 767 Makabim, IL-7179901 Modiin, Israelo 
(rete <amri@huji.ac.il>). La proponoj alvenu ĝis la 31-a de januaro 2015. 

Lige kun IKU okazos studsesio de Akademio Internacia de la Sciencoj 
(AIS). Kandidatoj por IKU-prelego povas samtempe proponi AlS-kurson, 
kiu konsistos el la prelego kadre de IKU kaj el du kromaj prelegoj. Oni bv. 
indiki, ĉu la IKU-propono estu konsiderata ankaŭ kiel AlS-kurso. 

La prelegoj estu pri interesaj, allogaj temoj kaj taŭgaj por klera publiko. 
Aparte bonvenaj estos prelegoj kun rilato al la kongresa temo “Lingvoj, ar- 
toj kaj valoroj en la dialogo inter kulturoj”, sed same bonvenos ankaŭ pro- 
ponoj pri aliaj temoj. Ĉiu propono enhavu mallongan resumon de la prelego 
kaj koncizan biografieton de la preleganto - ĉio en ne pli ol unu paĝo. 

Ĉiu preleganto devas mem zorgi pri sia aliĝo al la 100-a UK. Akceptita 
prelego estos rekompencita per honorario 260 EUR. Pliaj detaloj kaj an- 
taŭaj prelegoj kaj resumoj troviĝas en la retejo de IKU 
<http://www.uea.org/dokumentoj/IKU/index.html>. 

Gazetaraj Komunikoj de UEA 

RIGARDO AL LA INTERNA RUSIO DEEKSTERE 

Kalle Kniivila: Homoj de Putin. Eld . FEL , Antverpeno , 2074 . 165paĝoj , 
broŝuritaj. ISBN 978 9077066 52 2 

Kalle Kniivila estas finndevena sveda ĵur- 
nalisto, brile posedanta la rusan lingvon kaj 
multe verkinta pri kaj el Rusio dum la lastaj 
25 jaroj. Aŭtune de 2013 li faris novan vo- 
jaĝon tra Rusio, vizitinte Moskvon kaj ankaŭ 
grandajn kaj malgrandajn rusiajn urbojn por 
trovi la respondon al la demando: kial 
plimulto da homoj, partoprenantaj balotojn 
(do, ĉirkaŭ triono de la tuta loĝantaro) ĉiam 
denove subtenas per siaj voĉoj sinjoron Putin, 
kiu de la unua vido (mi diru, ankaŭ de la dua 
kaj la tria!) ne aspektas ideala prezidanto kaj 
faras sufiĉe multe da misoj. Kiu do estas la 
reala homa bazo, danke al kiu tiu persono, kiu 
ofte neglektas homajn rajtojn kaj objektive re- 
duktas civitanajn liberojn, jam 15 jarojn okupas en la lando la plej altajn 
postenojn? 

K.Kniivila partoprenis, kiel ĵumalisto-observanto, balotojn de ĉefurbe- 
stro en Moskvo, li parolis kun pluraj homoj de diversaj profesioj: eksaj in- 
ĝenieroj, kiuj devas okupiĝi pri io alia, fabrikaj laboristoj, kiuj ĉu perdis, ĉu 
konservis siajn postenojn, busŝoforoj, flegistinoj - bunta vico de simplaj 
homoj, kiuj travivis malfacilan periodon de la vivo en la 1990-aj, spertis fa- 
lojn kaj sukcesojn kaj nun plejparte atingis certan stabilecon de la vivo. Es- 
tas ne nur rusoj, sed ankaŭ reprezentantoj de aliaj etnoj - tataroj, ĉuvaŝoj. 
Ili ofte bone scias, ke ne ĉio glatas en la lando - la polico kmelas, komp- 
tado grandas, ĉefaj televidkanaloj plenas je ŝtata propagando - sed tiujn 
homojn tiaj aferoj ne multe tuŝas, ĉar politikon ili strebas eviti, en televido 
interesiĝas pri filmoj kaj seriaroj, kaj volas konservi almenaŭ tion, kion ili 
ja havas. Por unu generacio unu tertremo sufiĉas. Tial ĝuste el la vicoj de la 



34 









provincanoj, finfine akirintaj la stabilecon, venas plejmulte da voĉoj por 
Putin, kies epoko signifas la stabilecon. Kio pri la nova generacio, kiu ne 
spertis la revoluciajn kaj ekonomiajn ŝtormojn de la 1990-aj, - ankoraŭ ne 
klaras, ĉar ĝi ne rapidas riveli siajn strebojn. 

Kiel ĵumalista verko, la libro de Kalle Kniivila estus senriproĉa, se li ne 
provus fari kelkajn proprajn klarigojn al la priskribataj aferoj. Ofte tiuj 
klarigoj pri antaŭnelongaj historiaj eventoj estas tre trafaj (kiel, ekzemple, 
emfazo de tiu observo, ke la politiko de Putin estas daŭrigo de la politiko 
de Jelcin k.s.), sed samtempe li faras tri bazajn metodologiajn erarojn, kiuj 
iom senvalorigas la tuton. Tio estas, unue, blinda sekvo al la libro de Jegor 
Gajdar (“Falo de Imprerio...”) en klarigo de kaŭzoj de la miniĝo de 
Sovetio. Gajdar, kiel fanatika novliberalulo (kvankam ekskomunisto!) ĉefe 
emfazis certajn intemajn ekonomiajn kaŭzojn, kaj lia celo estis sin indulgi 
pri absolute malsukcesaj ekonomiaj reformoj, kiuj ĉion detmis, sed nenio 
kreiĝis - anstataŭ “ŝoka terapio” okazis ŝoko sen terapio (ke povis esti 
male, pmvas ekzemplo de pluraj landoj, de Ĉinio ĝis Slovenio). 

Due, sekvante Gajdar-on, nia aŭtoro faras la duan principan eraron, pro 
kiu nenio en la nuna Rusio bone kompreneblas. Ja ne estas, kiel li asertas, 
iu “konspirteorio” pri tio, ke Sovetio miniĝis pro usona influo: ekzistis 
reala milito (bone, ke nur malvarma!), kiun Sovetio tute klare malgajnis. 
Kaj en la postsovetia Rusio en la komuna konscio gravegan rolon ludas la 
socia psikologio de malvenkinta popolo. Tion nepre necesis konsideri 
ankaŭ analizante la relative grandan subtenon al Putin. 

Kaj, trie, parolante pri la opozociuloj (eĉ “radikalaj”), la aŭtoro preskaŭ 
ne montras, kiel iliaj “pozitivaj” programoj diferencas de tiu de Putin. Eble, 
pro tio, ke grandaj diferencoj tie ne ekzistas - kaj Proĥorov, kaj Navalnij, 
kaj plejparto de ceteraj estas laŭ siaj ekonomiaj ideoj eĉ pli sinsekvaj nov- 
liberaluloj ol Putin mem (kiu, pro desubaj protestoj, devis lasi certajn socia- 
lajn garantiojn kaj programojn, kion la aŭtoro ja honeste mencias) - se iu el 
ili ricevus potencon, la ekonomia situacio de la malfortaj tavoloj de la 
popolo povus nur malboniĝi. Mi kaj multaj miaj amikoj, kiuj dum jaroj 
kontraŭstaras al Putin, ĉe neniu vetero voĉdonos por Navalnij aŭ Proĥorov. 
Do la popolo (tiu parto, kiu dume balotas) ofte preferas kutiman malbonon 
al la minacanta de Navalnij kaj ceteraj malpliboniĝo! 

Ĉiuokaze, la libro estas ege interesa kaj unuavice rekomendindas por le- 
gado al esperantistoj el Rusio - por ili plej grave estas, kiel ilia kutima vivo 
aspektas deekstere. Almenaŭ la frazo “Moskvo estas urbo de kontrastoj”, 
per kiu Kalle Kniivila komencas la ĉapitron pri Moskvo, valoras multon... 
(Noto: temas pri modifita famega frazo el populara sovetia komedio, kiu 
parodiis komencon de ĵumalismaj kliŝaj raportoj pri kiu ajn ekstersovetia 

urbo.) Ankaŭ alilandaj homoj, kiuj interesiĝas pri la lando, ekscios multajn 
vivajn detalojn, kiujn oni kutime neglektas, sed kiuj konsistigas la realecan 
bildon de normala ekzistado de simplaj homoj. 

Nikolao Gudskov (Moskvo) 

(recenzo el “Monato”, januaro 2015) 

NOVAJ DISKOJ DE VINILKOSMO 

MARTIN&LA TALPOJ: “Superbazaro 
La unua kodisko, “Povus esti simple” de 
la antaŭa grupo de Martin Wiese, aĝas jam 
preskaŭ dudek jarojn kaj klasigas Martin 
inter la pionirojn de rokkantado en Espe- 
ranto! Martin prezentis sian novan grupon, 

“La Talpoj”, en 2007, kun la albumo “Pli ol 
nenio”; kaj sep jarojn poste ili prezentas al 
ni la diskon “Superbazaro”, la frukton de 
tiuj jaroj da verkado, komponado, kaj regis- 
trado. Per mikrofonhava gitaro kaj diversaj 
aliaj instrumentoj, Martin estas la centra 
kolono de la grupo, kune kun Johan Lagerdahl per baso, kaj Matias Levin 
per drumo; la grupo portas la potencajn melodiojn kaj la altnivelan poezion 
de Martin, ĝis la pintoj kiujn li ŝatas esplori. Kiel en la unua albumo de “La 
Talpoj”, la kantoj en “Superbazaro” kovras vastan gamon de tonoj, subtile 
ligante akustikajn sonojn, tenerajn kaj folkecajn, kun la energiaj antipodoj 
de alternativa roko. La plej multaj kantoj en la albumo estas tutnovaj; 
tamen kelkaj, kiel “Sub la ponto” kaj “Nova jaro” jam estis prezentitaj en 
reta demoalbumo, sed aperas en la albumo komplete reverkitaj kaj netigitaj. 
Notinda estas la kunlaboro de kelkaj famaj artistoj kiel la nemalhavebla 
Ĵomart Amzejev, Eric Languillat de “Inicialoj DC”, Anders Grop, la basisto 
de “Persone” el la unua epoko, kaj multaj aliaj malkovrindaĵoj. Por aŭskulti 
fragmenton aŭ rekte mendi: 

<http://www.vinilkosmo.com//?disc=vkkdl25&lng=e>. 




MARTIN 



ĴAKLEPUIL: “Sen elizV” 

Ne malpli ol dek jarojn post “Mi estas” Ĵak revenas, daŭre tiom kon- 
testema, ŝercema kaj sentimentala. Ĵak jam estis registrinta kvar kasedojn: 
“Danĝera ul’” en 1977, “Revenas mi” en 1980, “De Pont-Aven al 
Varsovi’” en 1985 kaj “Ne donu tro” en 1993. Alivorte, la dua KD respegu- 
las ne malpli ol 37 jarojn de la kariero kaj muzika spertado de la daŭre sen- 

ŝanĝa artisto! La naŭ originaj titoloj de 
la albumo estis komponitaj de Ĵak, kaj 
la tekstoj verkitaj de Christian Sedant, 

Eŭgeno Miĥalski, Jopetro Danvy, 

Stefan Maŭl, Marjorie Boulton, 

Mazda, Georges Lagrange kaj Ĵak 
mem. Vi trovos ankaŭ tri “tradiciajn” 
titolojn: “Ho belulin’” (Bela ciao) en 
traduko de Renato Corsetti, “La 
kavaliroj de la Ronda Tablo” tradukita 
de Michel Duc Goninaz, kaj “La edz- 
ino de la kolportisto” transmetita en la 
senlandliman lingvon de Jacques 
Manceau. Kaj por fini la feston, du kantojn tradukitajn el la firanca, “Klifo 
kaj maro” (La falaise et la mer) de Ghislain Schreurs tradukitan de Georges 
Lagrange kaj “Revenas mi” (Je reviens chez nous) de Jean-Pierre Ferland 
en traduko de Jean-Pierre Danvy. Notinda estas la partopreno de JoMo, kiu 
jam plene kunlaboris en “Mi estas”, ĉi-foje per gitaro kaj balalajko, kaj 
ankaŭ de Pjer Buvje per kontrabaso, Jean-Claude Patalano per aldo- kaj so- 
prano-saksofonoj, klarneto kaj koncert-fluto, kaj Yo (de grupo “Brassen’s 
Not Dead”) per drumoj. Por aŭskulti fragmenton aŭ rekte mendi: 
<http://www.vinilkosmo.com//?disc=vkkdl24&lng=e>. 

U NI LABORU KAJ ESPERU” 

(L.L.Zamenhof. Proverbaro de Esperanto) 

Proverboj konsistigas siaspecan enciklopedion de la popola sagaco, kie 
troveblas respondoj al ĉiuj gravaj demandoj pri la vivo rilate ĝiajn ma- 
nierojn kaj valorojn. Same kiel Esperanto mem, proverboj en Esperanto 
kunigas diverspopolajn homojn per sia komprenebleco. Se finno tralegos en 
verko de araba aŭtoro, ke ŝipo de du kapitanoj dronas, kaj se arabo tralegos 
en verko de finna aŭtoro, ke ju pli multas kuiristoj, des pli akvecas fiŝsupo, 
ambaŭ komprenos, pri kio temas. En sia “Enkonduko al Proverbaro esper- 
anta” G.Waringhien skribas, ke “... kiam la Proverbaro akiris sendependan 
ekziston, oni volonte vidus migri tra ĝiaj linioj, krom niaj tradiciaj bovoj, 
hundoj aŭ musoj, ankaŭ la simpatian hienon aŭ la teruran tigron de la hin- 
daj proverboj; la teo kaj la sakeo de niaj flavaj samideanoj estus bonvenaj 
apud nia vino kaj biero.” Kaj, eble, interesa estos jena provo prezenti 
aldone al “La Proverbaro” de Zamenhof novajn diverspopolajn proverbojn 
konceme la laboron laŭ ĝiaj ĉefaj principoj, akceptataj ĉie same. 

Sen streĉoj nenio farigas. 

Per sidado urboj ne venkeblas (rusa). Kiu volas grandan kuleron, tiu 
prenu ankaŭ grandan pioĉon (bulgara). Kiu bezonas akvon, tiu fosu puton 
(japana). Kiu volas manĝi nuksojn, tiu devas rompi ilin (angla). Por flugi 
necesas svingi la flugilojn (korea). Sen rompo de ovoj ovaĵo ne friteblas 
(franca). Por akiri tason da rizo necesas eligi tason da ŝvito (vjetnama). 

Pigreco. 

Pigrulo meze de rivero petas trinki (rusa). Pigrulo havas sep festojn en 
semajno (armena). Por pigra ĉevalo la ĉaro ĉiam estas peza (korea). Kato 
ŝatas fiŝon, sed ne emas enakviĝi (ukraina). Pigran katon nur musoj ŝatas 
(mordva). Pigrulo ankaŭ en sia hejmo estas gasto (kazaĥa). Kiu sidas en es- 
pero pri vespermanĝo de la najbaro, tiu restas malsata (irana). 

Ne per lango, sed per faro. 

Vento de vortoj ne movas muelilon (rusa). E1 ovoj, kovitaj per lango, 
ovaĵo ne friteblas (inguŝa). Formikoj ne aŭdeblas, sed ilia laboro estas vi- 
data (adigea). Per krio kverko ne forhakeblas (ukraina). Kampo ne prise- 
meblas per vortoj (laka). Paroloj pri mielo elokventas, sed lipoj ĝian dolĉon 
ja ne sentas (dagestana). 

Ne faru iel-tiel. 

Ielo-tielo ne venigas al celo (rusa). Levi tranĉilon kontraŭ kulo (mon- 
gola). Ne indas pumpi akvon el malplena puto (angla). Ne persekutu blaton 
per ŝpato (belorusa). A1 malbona kudristino eĉ kudrilo kun fadeno mal- 
helpas (jakuta). Bovido sur du herbejoj paŝtata plej ofte restas malsata 
(dagestana). Faru malgrandan aferon, kiel la grandan (baŝkira). 

Labori kune - ĉu ĉiam? 

Fingro malfortas, pugno fortas (rusa). Unu abelo ne faras multe da mielo 
(ĉuvaŝa). Multe da kuloj mortigas leonon (hungara). Multe da haringoj for- 
pelas grandan fiŝon (sveda). Eĉ paperfolio malpli pezas, se levi ĝin duope 
(korea). Inter multaj kuiristoj estas neniu por sali kaĉon (azerbajĝana). En 
hejmo de du mastrinoj koto ĝisgenuas (irana). Se ĉe unu fomelo tri kuiristoj 
tumultas, la manĝaĵo karbiĝas (bengala). 

Ĉiuin aferojn - gustatempe. 

Mankas tempo por danci, se necesas falĉi (msa). Nefinita afero egalas 
tripiedan ĉevalon (afgana). Ne svingu knuton antaŭ surĉevaliĝo (ĥakasa). 
Ne laŭdu veteron matene kaj liton vespere (karela). Dum lepor’ enarbustas, 
ne surfajrigu kaldronon (avara). Ne kriu pri fritita fiŝo, dum la viva ne estas 
kaptita (itala). 

Zorgu pri la tempo. 

Rapidu - ankaŭ la hodiaŭa tago havos vesperon (litova). Rapidu mal- 
rapide (angla). En hastan laboron diablo enmiksiĝas (tatara). Ne atingis ma- 
ron rojo - ĝi tro hastis dum la vojo (dagestana). Laŭ la strato Jen-jeno oni 
trafas en la domon Neniamo (angla). Sciu valoron de minutoj, kalkulon de 
sekundoj (rusa). Preterlasita tempo ne kapteblas eĉ per la plej longa lazo 
(mongola). La tempo fiugas ankaŭ ĉe fermita pordo (litova). Ne forgesu, ke 
eĉ centjara vivo estas nur tridek ses mil tagoj (korea). 

Por kio do kolekti kaj sistemigi diverspopolajn proverbojn, pli kaj pli 
kompletigante “La Proverbaron” de Zamenhof? Ĉar “... nenio povas pli 
efike servi al la fortika unueco de nia parola kaj skriba lingvo, kiel la 
posedo, la aktiva posedo de komuna trezoro el figuroj, bildoplenaj kaj tute 
pretaj paroltumoj, kies internacian kompreneblecon oni ne bezonas kon- 
troli.” (G.Waringhien. Enkonduko al Proverbaro esperanta). 

Klara Ilutoviĉ (Elektrostalj) 


NASKIĜTAGE DE L.L.ZAMENHOF 

Por homo 1’ karmemora 
Denove sonas kanto 
En lingvo la plej kora - 
En Esperanto. 

La viv’ en verdaj vestoj 
Nun krize ne altiras, 

Kaj tamen kriztempestoj 
Alvenas kaj foriras. 

Junigas klubaj vibroj 
Per 1’ Esperanto-vorto, 

Aperas bonaj libroj, 

Impresas UK-a forto. 

Pri 1’ noblaj lingvaj veroj 
En ĉiam nova sento 
Bonflugu do esperoj 
Plu per facila vento! 


Kaj, kiel stelo graca, 
Plu brilu diamanto 

De lingvo la plej paca - 
Esperanto! 

Krizoj la mondon skuas, 

Iĝas klimat’ pli varma, 

Murdoj kaj akcidentoj 
Ĉiam pli ofensivas, 

Naciistaroj bruas, 

Rampas aŭgur’ alarma, 

Febras tordataj sentoj - 
Sed Esperanto vivas! 

Klara Ilutoviĉ (Elektrostalj) 


KATO SUR POMARBO EN VINTRO 

Nigras kato, ruĝas pomoj, 
Inter ili bluas alt’. 

Sed ne pentras 1’ belon homoj, 
Ne aperas farba art’. 

L’ bela kato vane pozas, 

Pozas vane 1’ poma arb’. 

Nia vivo kuriozas: 

L’ vivo belas, mutas farb’. 

Nikolao Neĉajev (Irkutsk) 



kartvela dartco dum la Moskva Lingva Festivalo 

